Det 
inspirerende 

budskab 

AF  THOMAS   S.   MONSON  af  De  Toivs  Råd 


Nogle  af  os  husker  David  som  en  hyrdedreng,  der  modtog  en  guddommelig 
kaldelse  gennem  profeten  Samuel.  Jeg  vil  imidlertid  tænke  på  David  som  den  ret- 
færdige yngling,  der  havde  mod  og  tro  til  at  møde  den  uovervindelige  overmagt, 
da  alle  andre  tøvede,  og  som  havde  mod  og  tro  til  at  forløse  Israels  navn  ved  at 
møde  denne  kæmpe  —  Goliath  fra  Gath. 

Må  vi  omhyggeligt  ransage  vort  eget  liv  og  bedømme  vort  mod  og  vor  tro.  Er 
der  en  Goliath  i  dit  liv?  Er  der  én  i  mit?  Står  han  stor  og  mægtig  mellem  dig  og 
din  lykke?  Det  ene  menneskes  Goliath  kan  være  en  cigarets  kvælertag  eller  måske 
en  uslukkelig  tørst  efter  spiritus.  For  det  andet  menneske  kan  Goliath  være  dets 
ubeherskede  tunge  eller  selviske  træk,  der  får  vedkommende  til  at  vise  foragt  over 
for  de  fattige  og  de  underkuede.  Misundelse,  begærlighed,  angst,  dovenskab, 
tvivl,  moralsk  fordærv,  stolthed,  kødets  lyst,  selviskhed,  nedtrykthed  —  alle  står 
de  foren  Goliath. 

Den  kamp,  vi  kæmper  for  vor  udødelige  sjæl,  er  ikke  mindre  betydningsfuld 
end  den  kamp,  David  kæmpede.  Fjenden  er  ikke  mindre  drabelig,  og  den  Almæg- 
tige Guds  hjælp  er  ikke  længere  borte.  Hvad  skal  vi  gøre?  Ligesom  for  Davids  ved- 
kommende fordum  er  vor  sag  retfærdig.  Vi  er  blevet  sat  på  jorden  ikke  for  at  bukke 
under  eller  falde,  men  for  at  sejre.  Vor  kæmpe,  vor  Goliath,  må  og  skal  overvindes. 

At  få  den  højeste  succes 

AF  PRÆSIDENT  DAVID  O.  McKAY 


I  den  vidunderlige  tale,  som  indeholder  Saligprisningerne,  sagde  Frelseren: 
„Men  søg  først  Guds  rige  og  hans  retfærdighed,  så  skal  alt  andet  gives  jer  i 
tilgift."  (Mattæus  6:33)  Nogle  kommentatorer  mener,  at  der  med  „alt  andet" 
henvises  til  de  dyder,  der  omtales  i  de  forudgående  vers  i  kapitlet,  men  andre 
anvender  udtrykket  med  mere  visdom  som  henvisende  til  menneskets  uni- 
verselle liv. 

EN  NYTÅRSFORMANING  TIL  UNGDOMMEN 

Ved  dette  årsskifte  vil  jeg  gerne  benytte  lejligheden  til  at  anvende  de  få 
udtalelser,  der  kom  til  udtryk  under  Frelserens  liv,  på  de  enkelte  af  Guds  børn. 

Jesus  talte  ikke  blot  til  de  få  mennesker,  der  fulgte  Ham,  men  til  hele 
menneskeheden.  Derfor  vil  jeg  lade  denne  formaning  gælde  for  unge  men- 
nesker overalt  —  som  først  søger  Guds  rige  og  Hans  retfærdighed  —  idet 
jeg  med  tro  forsikrer  dem  om,  at  alt  andet  nyttigt  og  gavnligt  skal  gives  dem  i 
tilgift. 

Med  denne  store  formaning  forbinder  jeg  en  udtalelse  af  Sir  Humphrey 
Davy,  der  ved  en  lejlighed  skrev:  „Hvis  jeg  blandt  alle  ting  kunne  vælge  det, 
der  på  én  gang  ville  være  til  størst  glæde  og  til  størst  nytte  for  mig,  ville  jeg 
foretrække  en  fast  religiøs  overbevisning  frem  for  en  hvilken  som  helst 
anden  velsignelse." 


Jeg  henviser  til  dette  citat  på  grund  af  anven- 
delsen af  to  udtryk  —  „til  størst  glæde"  og  „til  størst 
nytte".  Alt  for  mange  mennesker  i  verden  søger  at 
gøre  nytte  på  en  måde,  der  er  i  modstrid  med  dette 
„at  søge  Guds  rige".  Med  andre  ord,  livet  er  inddelt  i 
to  store  afsnit,  —  det  verdslige  og  det  åndelige.  Hvis 
De  åbner  øjnene  og  ser  Dem  omkring,  vil  De  lægge 
mærke  til,  at  de  fleste  mennesker  søger  glæde  i  den 
verdslige  verden  og  ikke  i  den  åndelige.  Efter  mange 
års  erfaring  siger  jeg  af  hele  mit  hjerte  til  jer  unge 
mennesker,  at  nytte,  glæde  og  lykke  i  dette  liv  kom- 
mer ved  at  følge  Kristi  formaning  om  først  at  søge 
Guds  rige. 

OPSKRIFTEN   PÅ  SUCCES 

Hvis  jeg  skulle  udtrykke  mit  hjertes  mest  dybt- 
følte ønske  for  jer  unge  mennesker  ved  dette  nytår, 
ville  jeg  sige  til  jer,  både  I  unge  og  til  alle  mennesker 
overalt:  „Hvis  I  vil  opnå  den  højeste  succes  og  den 
største  tilfredshed  i  sindet,  skal  I  i  jeres  hverdagsliv 
føre  Jesu  Kristi  Evangeliums  idealer  ud  i  livet."  Jeg 
tøver  ikke  med  at  fremføre  denne  udtalelse  uden  for- 
behold. Jeg  ved,  at  resultatet  vil  blive  som  jeg  har 
antydet.  Disse  idealer  vil  gøre  vore  unge  mennesker 
til  mere  pligtopfyldende  sønner  og  døtre,  til  mere 
værdige  mødre  og  fædre  til  fremtidens  familier;  de  vil 
gøre  dem  bedre  egnede  til  at  opfylde  målet  med  deres 
skabelse  her  på  jorden. 

Til  de  studerende  vil  jeg  gerne  sige:  bliv  mere 
kyndig  inden  for  det  fag  eller  det  erhverv,  I  har  valgt, 
bliv  dygtigere  og  til  større  nytte  for  andre,  og  I  vil  få 
større  personlig  glæde.  Ligegyldigt  hvilket  fag  eller 
erhverv  I  har  valgt,  bør  I  være  fast  besluttet  på  at 
udmærke  jer  på  det  pågældende  område. 

VI   LEVER,  SOM  VI  TÆNKER 

Der  er  dog  noget  endnu  højere  at  tragte  efter  end 
udmærkelse  i  Deres  fag  eller  erhverv.  Det  er  det,  som 
danner  manden.  Det  er  det,  som  skaber  den  smukke 
kvinde,  som  gør  manden  til  menneskehedens  tjener, 
og  som  får  kvinden  til  virkelig  at  elske  og  tjene  sine 
kære;  det,  som  man  virkelig  tror  på,  virkelig  i  hjertet 
tror  på,  som  man  elsker  og  ærer  gennem  livet,  som 
vejlederen  i  skolen,  i  dansesalen,  på  arbejdspladsen, 
i  alle  aktiviteter  —  i  hjemmet,  i  Kirken  og  i  forretnings- 
livet. Det,  vi  virkelig  tænker,  er  det,  vi  virkelig  lever 
efter.  For  at  forandre  menneskene  må  vi  ændre  deres 
tankegang.  Mennesker  overgår  ikke  deres  idealer. 
De  må  ofte  give  op  over  for  dem,  men  de  overgår 
dem  aldrig. 

Paulus  siger  det  på  en  anden  måde: 

„I  skal  vandre  i  Ånden,  siger  jeg,  så  vil  I  ingen- 
lunde fuldbyrde  kødets  begæringer. 

Thi  kødet  begærer  imod  kødet;  de  to  ligger  nem- 


lig i  strid  med  hinanden,  så  I  ikke  kan  gøre  det,  som  I 
gernevil."   (Gaiaterne 5:1 6, 17) 

En  overordentlig  betydningsfuld  udtalelse.  Og 
derefter  opregner  Paulus  kødets  begæringer.  De 
husker  dem.  De  manifesterer  sig  som: 

Utugt,  urenhed,  løsagtighed,  afgudsdyrkelse, 

trolddom,  fjendskaber,  kiv,  nid,  hidsighed,  egennytte, 
splittelser,  partier,  misundelse,  drukkenskab,  svir  og 
deslige,  og  jeg  siger  jer  forud,  som  jeg  før  har 
sagt,  at  de,  der  øver  sådanne  ting,  skal  ikke  arve 
Gudsrige."  (Gaiaterne 5:19—21) 

„Søg  først  Guds  rige  og  hans  retfærdighed  . . .", 
og  det  gøres  ved  at  opmuntre  tankegangen  og  efter- 
leve Åndens  frugter,  som  er: 

kærlighed,  glæde,  fred,  langmodighed,  mild- 
hed. Mod  sligt  er  loven  ikke.  Og  de,  som  hører  Kri- 
stus Jesus  til,  har  korsfæstet  kødet  med  dets  liden- 
skaber og  begæringer.  Lever  vi  i  Ånden,  da  lad  os 
også  vandre  i  Ånden."   (Gaiaterne  5:22 — 25) 

EN  SIKKER  LEDETRÅD  GENNEM  BUSKADSET 

For  nogen  tid  siden  læste  jeg  en  artikel,  der 
handlede  om  en  opsynsmand,  som  opdagede  en 
snor,  der  var  fastgjort  til  et  træ  og  førte  ind  i  en  tæt 
skov.  Han  besluttede  sig  til  at  følge  denne  snor  for 
at  finde  frem  til  dens  formål.  Gennem  underskov  og 
nedhængende  grene  banede  han  sig  vej  gennem 
skoven,  så  godt  han  kunne,  og  til  sidst  kom  han  ind 
på  livet  af  en  jæger,  der  havde  resterne  af  et  nøgle 
høstbindegarn  i  hånden.  På  spørgsmålet  om,  hvad 
dette  bindegarn  skulle  gøre  godt  for,  svarede  jæge- 
ren: „Jeg  har  hørt  om  nogle,  der  er  faret  vild  her  i 
skoven,  og  jeg  bestemte  mig  til,  at  hvis  jeg  skulle 
miste  min  retningssans,  ville  jeg  have  et  middel  til  at 
finde  vej  tilbage." 

Vi  bevæger  os  alle  fremad  i  menneskehedens 
tætte  skov.  Nogle  mister  deres  retningssans,  andre 
har  klogeligt  sørget  for  et  anker,  så  de  kan  finde  til- 
bage, selv  om  de  går  over  gaden  og  bliver  forvirret 
i  menneskemylderet. 

Dette  anker  er  Jesu  Kristi  Evangelium  og  dets 
idealer.  Lykke,  sikkerhed,  karakterstyrke,  som  er 
højere  end  intellektet,  bliver  resultatet  af  at  holde 
fast  ved  dette  anker.  Vær  sand  mod  de  åndelige 
værdier,  som  er  ærlighed,  dyd,  kyskhed  —  Deres 
livs  anker  —  der  bringer  lykke  og  fred  til  sjælen,  hvis 
man  følger  disse  idealer  i  det  daglige  liv!  Jeg  ved, 
at  De  vil  blive  lykkeligere  ved  at  gøre  det.  Det  er  ikke 
noget,  jeg  tror.  Det  er  ikke  noget,  jeg  formaner  Dem 
til.  Hver  glæde,  hver  lykke  kan  blive  Deres,  hvis  De 
indretter  Dem  efter  de  idealer,  der  blev  givet  af 
Frelseren — ■ 

„Men  søg  først  Guds  rige  og  Hans  retfærdighed, 
så  skal  alt  det  andet  gives  jer  i  tilgift."  (Mattæus  6:33)Q 


Vi  skylder  suveræniteten  lydighed 
og  troskab 


AF  HOWARD  W.   HUNTER  Af  De  Tolvs  Råd 


Der  findes  i  verden  over  tre  og  en  halv  milliard 
mennesker.  De  er  delt  i  grupper,  der  hver  især  er 
under  herredømme  af  visse  systemer,  hvorved  de 
bliver  undergivet  den  øverste  magt  i  det  land,  de 
lever  i.  I  nogle  lande  er  denne  magt  investeret 
i  én  person,  regenten.  Andre  lande  har  republi- 
kanske regeringsformer,  således  at  suveræniteten 
hviler  hos  folket,  og  den  øverste  magt  udtrykkes 
sædvanligvis  gennem  lovgivningsmagten.  Uden 
hensyn  til,  om  suveræniteten  udøves  af  et  men- 
neske eller  et  folk,  er  de  enkelte  borgere  under- 
givet denne  øverste  magt.  De  har  de  rettigheder 
og  privilegier,  der  står  dem  åbne  under  loven,  og 
de  har  pligt  til  at  rette  sig  efter  lovens  bestem- 
melser. Dette  er  nødvendigt  for  samfundets  bedste, 
for  beskyttelse  af  liv  og  frihed  og  for  at  fremme 
og  bevare  menneskets  lykke. 

I  en  republik  har  regeringen  den  øverste  myn- 
dighed såvel  som  pligt  til  at  beskytte  den  enkel- 
tes rettigheder  og  til  at  bringe  civile  stridigheder 
og  problemer  i  orden  ved  hjælp  af  fredelige  mid- 
ler. Borgerne  har  ikke  ret  til  at  tage  loven  i  egne 
hænder  eller  til  at  udøve  voldelig  magt.  Statens 
øverste  love  skal  opretholdes,  og  folk,  der  lever 
under  disse  love,  skal  adlyde  dem  til  gavn  for 
helheden.  I  denne  henseende  indtager  Jesu  Kristi 
Kirke  af  Sidste  Dages  Hellige  et  fast  standpunkt. 
En  af  dens  tros  fundamentale  læresætninger  er 
tydeligt  fastslået  med  disse  ord:  „Vi  tror,  at  vi  skal 
være  konger,  præsidenter,  herskere  og  øvrigheds- 
personer underdanige  og  adlyde,  ære  og  holde 
loven."   (Den  12.  Trosartikel.) 

De  mennesker  i  verden,  som  tror  på  Gud,  lever 
under  de  usædvanlige  omstændigheder  at  have 
dobbelt  regering.  Foruden  at  være  statens  øverste 
magt  undergivet  har  de  højtideligt  forpligtet  sig 
til  at  vise  troskab  mod  Gud  og  holde  de  bud,  Han 
har  givet.  Dette  begreb  om  en  guddommelig  konge 
og  et  overherredømme  går  gennem  både  hele  Det 
gamle  Testamente  og  Det  nye  Testamente. 

I  sin  beskrivelse  af  begyndelsen  af  Jesu  tje- 
nestegerning   anvender    Markus    disse    ord:    „Men 


efter  at  Johannes  var  sat  i  fængsel,  drog  Jesus  til 
Galilæa  og  prædikede  Guds  evangelium  og  sagde: 
Tiden  er  inde,  og  Guds  rige  er  kommet  nær;  om- 
vend jer  og  tro  på  Evangeliet;"  (Mark.  1:14-15.) 
Under  hele  Mesterens  tjenestegerning  var  et  af 
Hans  hovedemner  dette,  at  „Guds  rige  er  nær  for 
hånden."  Visse  lærde  mænd  tolker  ordene  „er... 
for  hånden"  som  en  beskrivelse  af  noget,  der  skal 
finde  sted  i  nær  fremtid.  De  påstår,  at  riget  ikke 
blev  oprettet  på  jorden  før  Pinsefestens  dag,  da 
Ånden  blev  udgydt  over  folkeskaren.  De  betegner 
denne  begivenhed  som  den  kristne  kirkes  begyn- 
delse. Kendsgerningerne  giver  imidlertid  grundlag 
for  en  helt  anden  konklusion.  Der  er  rigelige  be- 
viser for,  at  Guds  rige  blev  grundlagt  på  Adams, 
det  første  menneskes,  tid  og  stadig  består  i  vore 
dage.  Jordens  befolkning  har  lige  fra  begyndelsen 
været  forpligtet  over  for  Gud  som  deres  konge. 

Er  det  i  modstrid  med  suverænitetens  teori,  at 
et  menneske  eller  en  gruppe  mennesker  skal  vise 
troskab  mod  to  forskellige  monarker?  At  de  skal 
være  lydige  mod  to  forskellige  og  tydeligt  adskilte, 
suveræne  magter?  Overfladisk  betragtet  er  der 
modsigelser  i  dobbelt  suverænitet,  og  dog  har 
situationen  været  netop  således  gennem  hele  men- 
neskets jordiske  tilværelse.  Sådanne  forhold  får 
en  til  at  spørge:  Hvis  der  skulle  opstå  en  konflikt 
med  hensyn  til  lydighed,  hvem  har  så  fortrinnet?  En 
gennemgang  af  menneskehedens  historie  besvarer 
desuden  det  spørgsmål,  om  der  virkelig  er  en  kon- 
flikt eller  ikke. 

En  interessant  begivenhed,  der  fandt  sted  i 
Mesterens  dage,  belyser  dette  specielle  punkt.  Den 
findes  optegnet  i  tre  forskellige  bøger  i  Det  nye 
Testamente:  Mattæus,  Markus  og  Lukas,  og  drejer 
sig  om  en  strid  om  betaling  af  skat.  Judæa  var 
under  romersk  herredømme,  og  myndigheden  hos 
Sanhedrinet,  det  øverste  jødiske  råd,  var  blevet 
beskåret  under  den  romerske  regering.  Rådet 
havde  ret  til  at  opkræve  skatter,  men  det  havde 
ikke  magt  til  at  afsige  dødsdomme.  Denne  magt  be- 
roede hos  den  romerske  statholder  for  Judæa,  Pon- 


tius  Pilatus.  Eftersom  Sanhedrinet  ikke  havde  myn- 
dighed til  at  afsige  dødsdomme,  lagde  de,  som 
havde  sammensvoret  sig  mod  Jesus,  en  plan,  og 
prøvede  at  stille  en  fælde  op  for  Ham,  så  Han  ville 
give  dem  et  svar,  der  kunne  danne  grundlag  for  at 
overgive  Ham  til  Pilatus;  de  ville  anklage  Ham  for 
forræderi,  hvilket  var  en  forbrydelse,  der  blev  straf- 
fet med  døden. 

Der  blev  opkrævet  skat  hos  alle,  der  hørte  ind 
under  den  romerske  regering.  Denne  skat  var  san- 
synligvis  den  romerske  person-skat  eller  kopskat, 
som  vi  ville  kalde  den.  Det  var  ikke  nogen  stor 
skat,  men  den  dækkede  over  et  principspørgsmål, 
jøderne  betragtede  sig  som  hørende  under  et  teo- 
krati med  Jehova  som  konge.  De  nægtede  at  aner- 
kende det  romerske  styre.  Det  nævnte  spørgsmål 
var  derfor  dette:  Kan  en  jøde  med  god  samvittig- 
hed betale  skat  til  romerne,  eller  skal  han  kæmpe 
for  uafhængighed  på  det  grundlag,  at  Gud  alene 
er  Israels  Konge?  Det  blev  et  spørgsmål  om  tro- 
skab  og    lydighed    mod   suveræniteten. 

Farisæerne,  som  udpønsede  planen,  var  ivrige 
efter  at  overrumple  Jesus,  så  de  holdt  sig  i  bag- 
grunden og  sendte  nogle  af  deres  unge  disciple 
samt  nogle  herodianere  hen  for  at  udføre  planen. 
Herodianeme  var  ikke  en  religiøs  sekt,  men  et  po- 
litisk parti.  De  var  tilhængere  af  Herodes  Antipas, 
statholderen  i  Galilæa,  og  støttede  det  romerske 
styre.  Farisæerne  var  naturligvis  modstandere  af 
den  romerske  besættelse  af  Judæa.  Planen  syntes 
at  gå  ud  på,  at  de  ville  give  indtryk  af,  at  der  var 
opstået  strid  mellem  de  unge  mænd,  farisæriske 
studerende  og  herodianeme,  og  nu  var  de  kommet 
til  Mesteren  for  at  høre  Hans  mening,  så  de  kunne 
få  ordnet  deres  meningsforskelle. 

De  nærmede  sig  Jesus  med  respekt  og  høflig- 
hed og  sagde  til  Ham:  „Mester!  vi  ved,  at  du  er 
sanddru  og  lærer  sandfærdigt  om  Guds  vej  uden 
at  ænse  andres  dom,  thi  du  kender  ikke  til  per- 
sonsanseelse."  (Matt.  22:16.)  Det  kunne  se  ud  som 
om  disse  smigrende  ord  var  beregnet  på  at  fjerne 
Hans  mistanke,  så  Han  ville  udtale  sin  mening  til 
dem  i  fortrolighed  til  vejledning  for  dem  i  et  mo- 
ralsk anliggende.  Derefter  fulgte  så  spørgsmålet, 
der  var  så  nøjagtigt  udformet:  „Har  man  lov  til  at 
give  kejseren  skat,  eller  ej?"  Spørgsmålet  var  ud- 
formet så  ondskabsfuldt,  at  det  krævede,  at  der  blev 
svaret  „ja"  eller  „nej",  og  begge  svar  ville  give 
dem  grundlag  for  at  tilintetgøre  Ham.  Hvis  Han 
havde  sagt:  „Ja,  I  skal  betale  den  skat",  ville  Han 
være  blevet  kaldt  en  forræder.  Det  ville  have  dre- 
vet en  kile  mellem  Ham  og  Hans  tilhængere  og 
have  skabt  oprør.  Hvis  Hans  svar  var  blevet:  „Nej, 
det  er  ikke  lovligt  at  betale  den  skat",  ville  de  have 


overgivet  Ham  i  romernes  hænder  på  grund  af  for- 
ræderi. 

Jesu  modstandere  havde  i  sinde  at  gennembore 
Ham,  hvilket  af  de  to  svar  Han  så  end  ville  vælge. 
Det  interessante  ved  Hans  svar  er,  at  Han  ikke 
omgik  spørgsmålet,  men  Han  besvarede  det  klart 
og  positivt  uden  at  blive  fanget  i  noget.  Han  sagde: 
„I  hyklere,  hvorfor  stiller  I  fælde  for  mig?  Vis  mig 
skattens  mønt!"  De  rakte  Ham  en  denar.  (Matt  22: 
18-19)  Denne  mønt  var  uden  tvivl  den  gængse,  ro- 
merske denar  med  billede  af  Tiberius,  muligvis 
Augustus.  Han  ønskede  at  vise  dem  kejserens  bil- 
lede og  den  inskription,  der  viste  hans  navn  og 
titler.  Man  havde  den  gældende  regel,  at  den,  som 
får  sit  billede  og  sine  titler  præget  på  mønter  er 
ejer  af  mønten  og  anerkendes  som  den  øverste 
regent.  Han  siger  til  dem:  „Hvis  er  det  billede  og 
den  indskrift?"  De  svarede  Ham:  „Kejserens"  .  .  . 
(vers  20-21).  De  havde  indrømmet,  at  mønten  til- 
hørte den  romerske  kejser,  og  da  den  var  den  gæl- 
dende mønt  for  betaling  af  skat,  viste  den  at  landet 
var  under  romersk  styre.  Da  siger  Han  til  dem:  „Så 
giv  kejseren,  hvad  kejserens  er,  og  Gud  hvad 
Guds  er."  (vers  21.)  Med  andre  ord:  „Vær  ikke 
uretfærdige;  giv  kejseren  det,  der  tilhører  ham, 
samtidig  må  I  ikke  være  ugudelige,  men  give  Gud 
det,  som  hører  Gud  til." 

Visdommen  i  dette  svar  forklarer  to  regenters 
begrænsninger  og  viser  de  to  riger:  himmelens  og 
jordens  jurisdiktion.  At  monarkens  billede  er  præ- 
get på  mønterne  betegner,  at  timelige  ting  tilhører 
den  jordiske  regent.  Guds  billede  præget  på  et 
menneskes  hjerte  og  sjæl  betegner,  at  alle  hans 
midler  og  al  hans  magt  tilhører  Gud  og  skal  anven- 
des i  Hans  tjeneste. 

Den  lektion,  mesteren  her  gav,  er  så  tydelig, 
at  det  ikke  er  nødvendigt  at  omtale  den  yderligere, 
og  jeg  vil  heller  ikke  uddybe  pointen.  Den  prøve, 
der  skal  anvendes,  når  man  skal  overveje  sin  lydig- 
hed mod  suveræniteten,  hvor  der  er  tale  om  to  re- 
genter, er  et  spørgsmål  om  visdom.  Jeg  mener  ikke 
at  der  eksisterer  nogen  virkelig  konflikt,  der  kan 
skabe  alvorlig  tvivl  med  hensyn  til  troskab  og  ly- 
dighed. 

I  vor  urolige  tid  kunne  man  passende  spørge: 
„Hvad  skylder  vi  kejseren?  Hvad  skylder  vi  det 
land,  vi  lever  i?"  Vi  skylder  troskab,  respekt  og 
ærbødighed.  De  love,  der  vedtages  for  at  fremme 
helhedens  vel  og  undertrykke  det  onde,  skal  ad- 
lydes strengt.  Vi  skal  yde  vort  bidrag  for  at  støtte 
regeringen,  så  den  kan  klare  de  nødvendige  ud- 
gifter, der  er  forbundet  med  beskyttelse  af  liv,  fri- 
hed, ejendom  og  til  fremme  af  alle  menneskers 
velfærd. 


I  året  1835,  altså  for  134  år  siden,  blev  en  er- 
klæring om  Jesu  Kristi  Kirke  af  Sidste  Dages  Helli- 
ges tro  vedrørende  regeringer  og  love  udarbejdet 
og  enstemmigt  vedtaget.  Den  er  optaget  som  afsnit 
134  i  Kirkens  „Lære  og  Pagter".  Skønt  der  nu  er 
gået  over  hundrede  år,  er  der  ikke  sket  nogen 
ændring  eller  omformning,  og  udtalelsen  er  lige  så 
anvendelig  idag,  som  da  den  blev  skrevet.  Jeg  vil 
her  fremføre  en  del  af  denne  udtalelse: 

„Vi  tror,  at  regeringer  indstiftedes  af  Gud  til 
menneskets  gavn,  og  at  Han  holder  menneskene 
ansvarlige  for  deres  handlinger  med  hensyn  til 
disse,  både  med  henblik  på  lovgivningen  og  hånd- 
hævelsen til  samfundets  gavn  og  sikkerhed. 

Vi  tror,  at  ingen  regering  kan  eksistere  i  fred, 
medmindre  sådanne  love  affattes  og  holdes  ukræn- 
kede,  som  sikrer  hvert  menneske  udøvelse  af  fuld 
samvittighedsfrihed,  ejendomsret  samt  beskyttelse 
af  liv. 

Vi  tror,  at  alle  regeringer  må  have  embeds- 
mænd og  øvrighedspersoner  til  at  håndhæve  lo- 
vene, og  at  sådanne  bør  indsættes,  som  vil  udøve 
loven  upartisk  og  retfærdigt  og  understøttes  ved 
folkeafstemning  —  om  regeringsformen  er  demo- 
kratisk —  eller  ved  regentens  vilje. 

Vi  tror,  at  religionen  er  instiftet  af  Gud,  og  at 
menneskene  er  ansvarlige  over  for  Gud,  og  for 
Ham  alene,  for  udøvelsen  deraf,  medmindre  deres 
religiøse  anskuelser  tilskynder  dem  til  at  gøre  ind- 
greb i  andres  rettigheder  og  frihed;  men  vi  tror 
ikke,  at  nogen  menneskelig  lovgivning  har  ret  til  at 
foreskrive  regler  for  gudsdyrkelsen  og  således  bin- 
de menneskets  samvittighed  eller  foreskrive  nogen 
form  for  offentlig  andagt  eller  andagt  i  hjemmet. 
Øvrigheden  bør  holde  forbrydelsernes  antal  nede, 
men  aldrig  kontrollere  samvittigheden;  den  bør 
straffe  brøde,  men  aldrig  undertrykke  åndens  frihed. 


Vi  tror,  at  alle  mennesker  er  forpligtet  til  at  un- 
derstøtte og  opretholde  de  respektive  regeringer, 
som  de  lever  under,  så  længe  disse  beskytter  dem 
i  deres  iboende  og  uafhængige  retsgoder  gennem 
deres  love,  og  at  opstand  og  oprør  ikke  passer 
sig  for  alle  således  beskyttede  borgere  og  bør 
straffes  efter  fortjeneste;  ligeledes  at  alle  regerin- 
ger har  ret  til  at  udstede  sådanne  love,  som  efter 
deres  mening  bedst  kan  fremme  alles  vel,  medens 
de  på  samme  tid  holder  samvittighedsfriheden 
hellig."  (L  &  P.  134:1-5.) 

Udtalelsen  fortsætter,  men  jeg  standser  her. 
Disse  ord  påpeger  alvorlige  forpligtelser,  der  på- 
hviler en  regering  og  dem,  som  skylder  regeringen 
troskab.  I  vor  tid  ser  det  ud  til,  at  ulydighed  mod 
den  borgerlige  øvrighed  er  fremherskende  og  en- 
dog forsvares  fra  visse  talerstole;  men  denne  Kir- 
kes stilling  og  lære  er  klar. 

Jeg  ved,  at  Gud  lever,  at  Han  er  den  øverste 
magt  i  himlen  og  på  jorden.  Jeg  bærer  vidnesbyrd 
om  Jesu  Kristi,  hele  menneskehedens  Frelsers,  gud- 
dommelighed. Min  kundskab  om  disse  sandheder 
tvinger  mig  til  lydighed  mod  den  guddommelige  su- 
verænitet, men  også  til  at  opretholde  landets  love. 
Der  er  ingen  konflikt  mellem  det,  vi  skylder  kejse- 
ren, og  vor  forpligtelse  over  for  Gud.  Må  himme- 
lens Gud  give  inspiration  og  vejledning  til  de  le- 
dere i  verden,  som  formulerer  reglerne  for  den 
jordiske  suverænitet,  og  også  til  dem  af  os,  der  re- 
geres af  disse  magter.  Må  retfærdigheden  blive  sat 
i  det  rette  perspektiv  til  bedste  for  hvert  enkelt  men- 
neske. Mesterens  udtalelse:  „Men  søg  først  Guds 
rige  og  hans  retfærdighed,  så  skal  alt  det  andet 
gives  jer  i  tilgift"  (Matt.  6:33.),  bør  være  vor  ret- 
tesnor. Den  ærlige  søgen  efter  retfærdighed  og  at 
underlægge  sig  Guds  suverænitet  vil  løse  proble- 
merne med  kejseren.  Må  Herren  velsigne  os  er  min 
ydmyge  bøn. 


Den,  der  vender  sit  øre  fra  loven,  endog  hans  bøn  er  en  gru. 


Ordsprogenes  Bog 


Fire  vidners  vidnesbyrd  om  Mormons  Bog 

Mormons  Bog  blev  skrevet  på  tynde  guldplader,  der  blev  skjult  i  jorden,  indtil  de  blev  over- 
givet til  profeten  Joseph  Smith.  Her  følger  vidnesbyrd  fra  fire  personer,  som  vidste,  at  denne 
bog  blev  sendt  guddommeligt,  og  at  oversættelsen  blev  inspireret  af  Gud. 


EMM(Z,  profeten  Joseph  Smiths  hustru: 

„Det  er  min  overbevisning,  at  Mormons  Bog  er  af  guddommelig  ægthed  -  Jeg 
har  ikke  den  mindste  tvivl  om  det;  jeg  er  overbevist  om,  at  intet  menneske  kunne 
have  dikteret  manuskriptet  til  bogen,  medmindre  vedkommende  var  inspireret; 
for  medens  jeg  var  skriver  for  jeres  far  (Joseph),  kunne  han  diktere  for  mig 
time  efter  time,  og  når  han  vendte  tilbage  efter  at  have  spist  eller  efter  en  anden 
afbrydelse,  kunne  han  straks  begynde,  hvor  han  var  hørt  op,  uden  hverken 
at  se  manuskriptet  eller  få  nogen  del  af  det  læst  op  for  sig.  Det  var  sædvanligt, 
at  han  gjorde  det.  Det  ville  være  usandsynligt,  at  en  lærd  mand  kunne  gøre  sådan; 
og  for  en,  der  var  så  ulærd,  som  han  var,  ville  det  simpelthen  være  umuligt . .  ." 
(Joseph  Smith  III,  „Last  Testimony  of  sister  Emma",  Saints'  Advocate,  Vol.  2. 
(October1879)p.52.) 


Martin  Harris 


„Jeg  ved,  at  Mormons  Bog  er  sand  .  .  .  Jeg  ved,  at  pladerne  er  blevet  oversat 
ved  hjælp  af  Guds  gave  og  kraft,  for  Hans  stemme  forklarede  det  for  os;  derfor 
ved  jeg  med  sikkerhed,  at  værket  er  sandt.  For  holdt  jeg  ikke  pladerne  på  mit 
knæ  i  halvanden  time,  medens  jeg  engang  samtalede  med  Joseph  .  .  .  ?  Jo,  det 
gjorde  jeg.  Og  lige  så  mange  plader,  som  Joseph  oversatte,  holdt  jeg  i  mine 
hænder,  plade  for  plade."  (Millennial  Star,  Vol.  21 ,  p.  545.) 


Oliver  Cowdery 


„Med  min  egen  pen  skrev  jeg  hele  Mormons  Bog  (undtagen  nogle  få  sider), 
som  ordene  kom  fra  profeten  Joseph  Smiths  læber,  efterhånden  som  han  over- 
satte den  ved  hjælp  af  Guds  gave  og  kraft . .  .  Den  indeholder  det  evige  Evan- 
gelium, og  den  kom  frem  for  menneskets  børn  i  opfyldelse  af  åbenbaringerne." 
(Millennial  Star.  Vol.  21,  p.  544.) 


David  Whitmer 


„Det  var  i  slutningen  af  juni  1829,  Joseph  Smith,  Oliver  Cowdery  og  jeg 
selv  var  sammen,  og  englen  viste  dem  for  os  ...  De  blev  vist  os  på  denne  måde: 
Joseph,  Oliver  og  jeg  sad  på  en  fældet  træstamme,  da  er  kom  et  bord  til  syne, 
hvorpå  der  lå  mange  guldplader  .  .  .  Jeg  så  dem  ...  og  hørte  tydeligt  Herrens 
stemme  erklære,  at  beretningen  på  Mormons  Bogs  plader  var  oversat  ved  Guds 
gave  og  kraft. "   (Millennial  Star.  Vol.  43,  p.  437.) 


S 


præsiderende 
Biskop 
taler  til 
ungdommen  om 


Den  afdøde,  berømte  filmproducent  Cecil  B.  DeMille 
sagde  engang:  „Vi  kan  ikke  knuse  de  ti  bud.  Vi  kan  kun 
knuse  os  selv  mod  dem  ..."  I  dag  ser  vi  omkring  os  nogle, 
som  har  knust  sig  selv  og  deres  liv  mod  Guds  love  og  mod 
landets  love.  Det  er  Kirkens  hensigt  at  afholde  folk  fra  at 
ødelægge  deres  liv  ved  at  krænke  de  love,  som  er  ved- 
taget for  at  sikre  os  mod  uret  og  sorg.  Den  primære  hensigt 
med  loven  i  dens  bredeste  forstand  er  ikke  blot  at  hindre 
problemer  i  at  opstå,  men  også  at  sørge  for  retningslinier 
for  udviklingen. 

Følgende  ord  er  kendt  af  de  fleste  unge  mænd:  „På 
min  ære  lover  jeg  at  gøre  mit  bedste  for  at  gøre  min  pligt 
over  for  Gud  og  over  for  mit  land  og  adlyde  spejderloven; 
altid  at  hjælpe  andre  mennesker;  at  holde  mig  fysisk  stærk, 
mentalt  vågen  og  moralsk  ren." 

Det  er  én  af  mange  love,  som  er  skabt  for  at  vise  vej 
til  et  værdifuldt  og  produktivt  liv.  Ved  at  holde  Guds  love 
og  landets  love  kan  et  ungt  menneske  holde  sig  „fysisk 
stærk,  mentalt  vågen  og  moralsk  ren". 

Ingen  kan  opnå  noget  stort  inden  for  noget  aktivitets- 
område undtagen  ved  lydighed  mod  de  love,  som  styrer 
aktiviteten. 

Satans  plan  vil  slå  fejl,  fordi  den  krænker  den  evige  lov. 

Carlyle  har  fremhævet  dette  punkt  fremragende.  Han 
sagde:  „Alle  store  hjerner  er  respektfuldt  lydige  mod  alle, 
som  er  over  dem;  kun  små  sjæle  er  anderledes." 

Lydighed  mod  loven  er  den  grundlæggende  bestand- 
del i  al  fremgang.  Videnskabsmanden  er  for  eksempel 
kun  i  stand  til  at  sende  et  fartøj  til  månen,  hvis  han  tager 
alle  de  fysiske  love  i  betragtning,  som  regerer  universet. 


AF  BISKOP  JOHN  H.  VANDENBERG 


loven 


På  lignende  måde  er  det  kun  ved  lydighed  mod  Guds  love, 
at  vi  er  i  stand  til  at  overvinde  vort  jordiske  livs  svag- 
heder og  til  sidst  modtage  ophøjelsens  velsignelser.  Her- 
ren har  erklæret:  „Der  er  en  lov  uigenkaldelig  fastsat  i 
himlen,  før  denne  jords  grundvold  blev  lagt,  ifølge  hvilken 
alle  velsignelser  er  forjættede. 

Og  når  vi  opnår  en  velsignelse  fra  Gud,  så  er  det  ved 
lydighed  mod  denne  lov,  ifølge  hvilken  den  er  forjættet." 
(L&P  130:20-21) 

Medens  lydighed  mod  loven  øjensynligt  er  nødvendig 
for  fremgang,  er  ulydighed  mod  loven  af  præcis  den  mod- 
satte virkning  —  den  fører  mod  tilbagegang  og  tilintet- 
gørelse. Saul,  den  strålende  unge  mand,  som  blev  udpeget 
til  at  være  Israels  konge  af  profeten  Samuel,  var  en  meget 
lovende  leder.  Da  Samuel  præsenterede  Saul  for  folket, 
sagde  han:  „Ser  I  ham,  Herren  har  udvalgt?  Hans  lige 
findes  ikke  i  alt  folket!"  Og  hele  folket  brød  ud  i  jubelskrig 
og  råbte:  „Kongen  leve!"  (LSamuelsbog  10:24) 

Uheldigvis  blev  Saul  offer  for  sin  egen  stolthed;  han 
begyndte  at  føle,  at  som  konge  var  han  uden  for  lovens 
rækkevidde.  Ved  en  lejlighed  overtog  han  profetens  em- 
bede og  ofrede  brændoffer  for  Herren.  Da  Samuel  fik  at 
vide,  hvad  Saul  havde  gjort,  sagde  han  til  ham:  „Tåbeligt 
har  du  handlet.  Hvis  du  havde  holdt  den  befaling,  Herren, 
din  Gud,  gav  dig,  ville  Herren  nu  have  grundfæstet  dit 
kongedømme  over  Israel  til  evig  tid;  men  nu  skal  dit 
kongedømme  ikke  bestå.  Herren  har  udsøgt  sig  en  mand 
efter  sit  hjerte,  og  ham  har  Herren  kaldet  til  fyrste  over 
sit  folk,  fordi  du  ikke  holdt,  hvad  Herren  bød  dig!"  (LSa- 
muelsbog 13:13-14) 

Hvis  Saul  havde  været  lydig  mod  Guds  lov,  kunne  han 
have  været  en  stor  konge.  Imidlertid  bragte  hans  ulydighed 
ham  snart  lange  perioder  med  tungsindighed  og  ensom- 
hed. Til  sidst  tog  Saul  sit  eget  liv  under  et  slag  med  fili- 
strene, idet  han  i  Gilboa  lod  sig  falde  over  sit  eget  sværd. 

I  dag  er  der  unge  mennesker,  der  tror,  at  de  kan  handle 
uden  om  loven.  Sådanne  personer  søger  på  tåbelig  vis  at 
kontrollere  andre,  når  de  ikke  engang  har  lært  at  kontrol- 
lere sig  selv. 

Statistikken  viser,  at  der  er  nedgang  i  anstallet  af 
voksne,  der  bliver  anholdt,  medens  der  er  en  stigning  i 
anstallet  af  personer  under  18  år,  der  anholdes. 

Kun  få  af  disse  unge  mennesker  gør  sig  den  pris  klar, 
som  de  betaler  for  ikke  at  adlyde  loven.  Denne  pris  tænker 
man  ofte  på  som  værende  indespærring,  men  den  er  meget 
mere  end  det.  Selv  om  en  ung  mand,  der  er  kendt  skyldig 
i  en  forbrydelse,  får  en  betinget  straf  i  stedet  for  at  blive 
sendt  i  ungdomsfængsel,  forspilder  han  nogle  af  sine  mest 
kostbare  borgerrettigheder.  Beretningen  om  hans  lovover- 
trædelse vil  altid  blive  stående,  og  der  vil  altid  kastes  en 
skygge  af  tvivl  over  hans  personlighed  og  hans  ærlighed. 

Der  er  nogle,  som  betragter  Guds  love  og  landets  love 
som  bestandige  kilder  til  konflikter  og  forbud.  Det  er  et 
umodent  synspunkt  —  et  synspunkt,  som  små  børn  ofte 
har,  når  det  gælder  faste  regler.  Modenhed  bør  bringe  en 
person  til  den  erkendelse,  at  lydighed  mod  loven  tillader 
én  at  leve  i  frihed  for  loven  og  være  fri  for  den  smerte 
og  sorg,   der  følger  af  at  krænke  loven. 


Sand  frihed  er  i  virkeligheden  frugten  af  lydighed  mod 
rigtige  forordninger  og  love.  Intetsteds  kommer  dette  tyde- 
ligere frem  end  i  Frelserens  liv.  Der  har  aldrig  levet  noget 
menneske,  der  var  mere  frit.  På  grund  af  sin  lydighed  mod 
sin  Faders  vilje,  overvandt  Han  de  af  det  jordiske  livs 
svagheder,  der  var  skyld  i  de  problemer,  der  plagede 
resten  af  menneskeheden.  Hans  lidelser  i  Gethsemane  og 
på  korset  i  lydighed  mod  sin  Faders  vilje,  gjorde  det  også 
muligt  for  os  at  være  fri.  Og  ved  sin  lydighed  „havde  han 
nået  fuldkommeisen,  og  blev  ophav  til  evig  frelse  for  alle, 
som  er  lydige  mod  ham."   (Hebr.  5:9) 

Som  unge  mænd  og  kvinder,  der  er  medlemmer  af 
Kirken,  bør  I  adlyde  Gud  og  vende  jer  bort  fra  enhver 
filosofisk  begrundelse,  der  fremkalder  ulydighed  mod 
loven  —  uanset  hvilke  motiver  en  sådan  ideologi  synes  at 
gøre  sig  til  talsmand  for.  Gud  har  sagt:  „Lad  ingen  bryde 
landets  love,  thi  den,  der  holder  Guds  love,  behøver  ikke 
at  bryde  landets  love."   (L&P  59:21) 

Ulydighed  mod  loven,  hvad  enten  det  er  på  grund  af 
ondskabsfuld  trods,  uenighed  med  loven,  eller  simpel 
tankeløshed,  fremkalder  altid  de  samme  storme  og  frem- 
viser den  samme  umodenhed.  Omvendt  er  lydighed  mod 
såvel  Guds  love  som  landets  love  tegn  på  virkelig  moden- 
hed. Som  Robert  E.Lee  sagde:  „Man  kan  ikke  være  en 
virkelig  mand  (eller  kvinde),  før  man  lærer  at  adlyde." 

Fornylig  blev  en  fader  interviewet  af  nogle  journalister 
angående  sin  søn.  Det  var  ikke  fordi  hans  søn  havde 
fået  en  speciel  udmærkelse  —  det  var  fordi  hans  søn  lige 
var  blevet  anklaget  for  at  have  begået  en  alvorlig  for- 
brydelse. Faderens  stemme  var,  medens  han  talte  med 
journalisterne,  præget  af  fuldstændig  modløshed;  alt,  hvad 
han  kunne  sige,  var:  „Dette  er  den  mørkeste  dag  i  mit 
liv." 

Statistikken  antyder,  at  denne  scene  ikke  længere 
er  et  isoleret  tilfælde.  Alligevel  kunne  kriminaliteten  og 
lovløsheden  blandt  de  unge  og  smerten  og  kvalen,  som 
forældrene  lider,  bortelimineres,  hvis  blot  den  lov,  derfor 
århundreder  siden  blev  givet  på  Sinaj  Bjerg,  blev  fulgt: 
„Ærdin  fader  og  din  moder .. ."  (2.  Mosebog  20:12)        Q 


Livet 

er  let  at  leve, 

det  er  os  selv, 

der  gør  det  svært. 

R.  Storm  Petersen  (d.  1949) 

førstefødte 


AF  AMY  HILLYARD  JENSEN 


Det  er  sent,  og  børnene  i  huset  er  ved  at  gå  til  ro.  Selv 
Paul,  der  siden  sin  faders  død  tavst  har  fyldt  aftenerne  med 
sin  nærværelse,  er  gået  i  seng,  da  han  har  de  kvartårlige 
prøver  på  universitetet  nært  forestående. 

Jeg  sidder  i  halvmørke  og  mindes  den  eftermiddag  for- 
leden på  biskoppens  kontor.  Vi  talte  sammen  om  Pauls 
eventuelle  mission,  og  jeg  spekulerede  over,  om  biskoppen 
mon  har  kunnet  gætte,  hvad  der  virkelig  foregik  i  mit 
hjerte.  Jeg  sagde  alle  de  rigtige  ting.  „Det  skal  Paul  selv 
tage  beslutning  om,  biskop.  Vi  vil  tale  om  det  og  bede 
om  det."  Men  inderst  inde  råbte  jeg  oprørsk:  „Nej,  ikke 
så  tidligt!"  Jeg  har  aldrig  sagt  nej  før.  Det  har  altid  været 
ja  eller  jeg  vil  prøve.  Vi  kunne  nok  på  en  eller  anden  måde 
klare  det  økonomisk,  og  det  ville  være  dejligt  for  Paul. 
Men  hvad  skulle  Susan  og  Bill  og  Joe  gøre  uden  deres 
beundrede  ældre  broder?  Og  hvor  finder  en  moder  styrke 
til  at  sende  sin  søn  på  mission,  når  hans  fader  lige  er  død? 
Han  var  vor  førstefødte.  Hvordan  skulle  jeg  kunne  skilles 
fra  ham  nu? 

Pludselig  fremkaldte  ordene  minder  hos  mig,  og  jeg  så 
for  mig  foråret  i  det  gule  hus  på  bakken.  Det  forår,  da  jeg 
fandt  Kirken  —  eller  den  fandt  mig. 


Jennie,  undskyld.  Jeg  vidste  det  vir- 
kelig ikke."  Han  rakte  hånden  ud 
efter  min  skælvende  hage  og 
løftede  den.  „Se  nu  her,  liile- 
|  søster,  giv  mig  et  smil." 


X. 

Det  skete  her  i  Seattle  lige  før  krigen.  Jeg  var  17  år,  og 
jeg  var  forelsket  i  en  dreng  med  brune  øjne.  Han  hed 
Roger.  Han  var  lige  så  upålidelig  som  vejret  i  Seattle,  men 
den  kendsgerning,  at  jeg  fra  dag  til  dag  aldrig  kunne  vide, 
om  han  brød  sig  om  mig  eller  ej,  forøgede  kun  hans 
charme. 

Mor,  som  udgjorde  hele  min  familie,  ejede  det  hus,  vi 
boede  i;  det  var  bygget  i  en  stil,  der  var  en  dårlig  efter- 
ligning af  spansk  arkitektur,  og  det  havde  lange  mugne 
gange  og  udsigt  over  Puget  Sound. 

En  dag  i  det  tidlige  forår  var  Roger  kommet  hen  til 
min  skole,  og  han  fulgte  mig  hjem.  Vi  blev  stående  uden 
for  den  store,  grønne  indgangsdør  og  talte  om  forårsfesten 
på  universitetet,  hvor  Roger  gik.  Han  havde  matematik 
som  hovedfag. 

Han  havde  ikke  inviteret  mig  til  festen  endnu,  men 
jeg  kunne  mærke,  at  han  ville  gøre  det.  Han  stod  og  holdt 
sine  bøger  skødesløst  på  den  ene  hofte  og  lænede  sig  mod 
den  gule  stukmur,  medens  jeg  sad  på  trappen.  Det  var  en 
af  de  gode  stunder.  Det  skete  ellers  så  ofte,  at  Roger 
drillede  mig  og  betvivlede,  hvor  meget  jeg  holdt  af  ham. 
„Hej,  ved  du  hvad,  der  er  en  pragtfuld  rødhåret  pige  i  min 
engelsk-klasse;  hun  hedder  Ginger",  sagde  han  engang. 
„Altså,  hende  ville  jeg  gerne  have  fat  i!"  Og  medens  han 
ord  ikke  fornærmede  mig,  var  der  noget,  som  gjorde  ondt 
indvendig,  fordi  han  havde  lagt  mærke  til  Ginger,  og  fordi 
mit  hår  var  mørkeblondt. 

Men  i  dag  var  hans  humør  anderledes,  og  han  talte 
om  universitetet.  „Om  et  år  er  du  også  der",  fortalte  han 
mig.  „Jeg  vil  bære  dine  bøger."  Der  dannede  sig  små 
rynker  i  hans  kinder,  da  hans  ansigt  lyste  op  i  det  af  hans 
sjældne  smil.  Når  han  så  sådan  ud,  syntes  jeg  ikke,  at 
hans  mund  var  svag,  som  mor  engang  havde  beskrevet  den. 

Så  lænede  han  sig  ned  over  mig.  „Du  skal  være  min 
pige,  Jennie",  sagde  han.  Mit  hjerte,  der  var  blevet  over- 
rumplet, standsede  af  bare  overraskelse,  satte  så  farten 
op  og  pumpede  varmt  blod  op  i  mit  ansigt.  Da  var  det,  at 
mor  åbnede  den  grønne  dør  og  kiggede  ud. 

„Goddag  Roger",  sagde  hun  og  smilede  kort.  „Jennie, 
kan  du  hjælpe  mig?  Jeg  har  lejet  kælderlejligheden  ud,  og 
de  nye  lejere  kan  være  her  hvert  minut.  De  har  brug  for 
tallerkener  og  andre  køkkenredskaber." 

Som  på  et  tegn  standsede  en  gammel,  blå  Dodge  pu- 
stende på  parkeringspladsen  i  skyggen  af  vort  gamle 
hyldetræ. 

Mor  kom  ud  med  et  varmt  smil  på  ansigtet.  „Godt,  I 
klarede  det!"  Så  præsenterede  hun  os  for  hinanden. 
„Jennie,  det  er  Lyle  Holbrook  .  .  .  og  det  er  Bill  Smith. 
Drenge,  det  er  min  datter.  Og  det  er  Roger  Daniels." 

Han  er  pæn,  tænkte  jeg,  medens  drengene  hilste.  Det 
var  ham,  der  hed  Lyle,  jeg  havde  lagt  mærke  til.  Hans  hår 
var  mørkt,  og  hans  øjne  havde  et  skær  af  skælmeri.  Men 
hans  optræden  var  så  åben  og  ligefrem,  at  jeg  følte  mig 


irriteret  over  Roger,  der  aldrig  syntes  at  være  godt  tilpas, 
når  der  var  flere  til  stede  end  os  to  alene. 

„Går  du  på  universitetet?",  spurgte  Lyle  Roger. 

„Ja",  sagde  Roger,  og  hans  øjne  var  sløve. 

„Bill  og  jeg  går  på  tandlægeskolen."  Så  så  Lyle  på 
mig  og  smilede. 

Mor  sagde:  „Vil  I  drenge  ikke  køre  ned  ad  sidevejen 
til  garagen,  så  kan  I  læsse  jeres  ting  af  lige  uden  for  lejlig- 
heden." 

Da  bilen  skramlede  omkring  hjørnet,  pegede  Roger  på 
nummerpladen.  „Jeg  tror,  at  jeres  venner  er  fra  Utah." 

„Ja,  du  har  ret",  sagde  mor.  „Nå,  jeg  må  se  at  komme  i 
gang.  Farvel  Roger.  Kommer  du  med,  Jennie?" 

„Ja,  mor.  Roger,  hvorfor  bliver  du  ikke?  Mor  kan  sikkert 
finde  noget  at  bestille  til  dig  også."  Det  var  ikke  blot 
høflighed;  jeg  ville  helst  ikke  have,  at  han  gik. 

Døren  havde  lukket  sig,  men  Roger  sænkede  stem- 
men: „Jeg  føler  mig  ikke  godt  tilpas  sammen  med  din  mor, 
skat.  Jeg  må  hellere  løbe." 

Jeg  prøvede  at  skjule,  at  jeg  var  såret.  „Udmærket 
da",  sagde  jeg. 

Han  greb  min  hånd  og  gav  den  et  fast  tryk.  „Jeg  ringer 
måske."  Da  han  begyndte  at  trække  sig  tilbage,  tilføjede 
han:  „Ved  du  hvad,  du  må  hellere  holde  lidt  øje  med  disse 

fyre.  De  er  sikkert  mormoner."  Før  jeg  kunne  svare,  var 
han  forsvundet  omkring  hjørnet  og  gik  fløjtende  ned  ad 
gaden. 

Roger  havde  ret  i  én  ting  -  Lyle  og  Bill  var  mormoner. 
Men  vi  behøvede  ikke  at  holde  øje  med  dem.  Da  de  havde 
boet  i  lejligheden  et  stykke  tid,  sagde  mor:  „Ved  du  hvad, 
jeg  synes,  at  disse  to  unge  mænd  er  de  pæneste  unge 
mennesker,  jeg  nogensinde  har  set."  Jeg  vidste,  hvorfor 
hun  følte  det  på  den  måde.  Eftersom  vi  boede  så  nær  ved 
universitetet,  havde  vi  ofte  studenter  boende.  Men  de 
holdt  sommetider  drikkegilder,  eller  de  havde  pigebesøg, 
eller  lejligheden  blev  forladt  snavset  og  rodet. 

Lyle  og  Bill  var  overhovedet  ikke  sådan.  De  gik  i  kirke 
og  i  skole,  vaskede  selv  deres  tøj,  gjorde  rent  og  skrev 
breve  hjem.  Når  de  hentede  varer  i  byen,  tilbød  de  altid, 
at  mor  kunne  køre  med,  selv  om  hun  oftest  sendte  mig. 

Om  lørdagen  vaskede  de  deres  tøj.  Husets  vaske- 
maskine var  et  drilagtigt  gammelt  uhyre,  der  skulle  fodres 
med  en  mønt  hvert  kvarter,  så  første  gang  de  brugte  den, 
gik  jeg  ned  for  at  vise  dem,  hvordan  man  skulle  holde  den 
igang.  Og  der  i  vaskerummet,  der  var  fugtigt  på  grund  af 
vasketøjet,  hørte  jeg  for  første  gang  Evangeliets  sandhed. 

Jeg  vidste  allerede  en  lille  smule  om  mormonerne  fra 
mine  historietimer  og  fra  en  film,  jeg  havde  set  engang. 
Jeg  vidste  lidt  om  pionererne  og  Brigham  Young  og  Salt 
Lake.  Men  jeg  vidste  ikke  spor  om,  hvad  disse  mennesker 
troede  på.  På  en  eller  anden  måde  havde  navnet  „mormon" 
altid  betydet  en  mærkelig  sekt  for  mig,  næsten  lige  så 
fremmedartet  som  „buddhist". 

„Fortæl  mig  lidt  om  jeres  religion",  bad  jeg  dem  uden 

at  bryde  mig  om,  at  jeg  lød  barnligt  nysgerrig.  Det  gjorde 
de.  Vi  havde  en  dejlig  time.  Nårsomhelst  jeg  nu  hører 
historien  om  de  gyldne  plader,  ser  jeg  for  mig  disse  to 
i  deres  gamle  skjorter,  medens  de  vred  tøj  i  vridemaskinen 
og  fortalte  mig  om,  hvordan  Mormons  Bog  opstod. 

Tøjet  var  vasket  færdigt,  længe  før  min  nysgerrighed 
var  tilfredsstillet.  „Hvorfor  tager  du  ikke  med  i  kirke  sam- 
men med  os  næste  søndag  —  og  tag  din  mor  med",  sagde 
Lyle.  „Der  kommer  altid  besøgende,  og  jeg  er  sikker  på, 
at  I  vil  kunne  lide  det." 

Jeg  var  nær  ikke  gået  med,  for  Roger  havde  sagt,  at 
han  ville  ringe  til  mig  om  søndagen.  Men  mor  holdt  på  sit. 
„Ærlig  talt,  Jennie,  som  du  dog  går  og  dagdrømmer  om 
den  dreng!  Han  vil  kun  have  godt  af  at  ringe  forgæves." 

Altså  gik  vi  sammen  til  mormonkirken.  Bygningen  var 
gammel  og  tarvelig,  en  amerikansk  militærbygning  —  slet 
ikke  en  rigtig  kirke,  men  indvendig  var  der  en  strålende 
ånd,  ligesom  perlemor,  der  indvendigt  beklæder  den 
knudrede  østersskal.  Jeg  havde  aldrig  hørt  nogen  synge 
sådan. 

Og  gudstjenesten,  der  var  enkel  nok  til,  at  selv  det 
mindste  barn  kunne  forstå  den,  rørte  mig  så  dybt,  at  jeg 
sad  med  tårerne  løbende  ned  ad  mine  kinder.  Det  var 
mærkeligt,  men  jeg  følte,  at  jeg  var  kommet  hjem. 

Mor  sagde  ikke  meget,  men  jeg  kunne  mærke,  at  ånden 
også  havde  rørt  hende.  Nogle  få  dage  senere  inviterede 
hun  Lyle  og  Bill  til  middag.  De  kunne  ikke  blive  ret  længe, 
men  under  middagen  talte  vi  om  Kirken  og  om  dens  prin- 
cipper. 

„Jeg  kan  ikke  ligefrem  påstå,  at  jeg  er  ovenud  be- 
gejstret for  tiendebetalingen",  sagde  mor,  „10%  fore- 
kommer at  være  en  forfærdelig  masse  penge  at  skulle 
betale  ud  af  sin  indtægt.  Selvfølgelig  for  en  velhavende 
person  er  det  noget  andet." 

Lyle  smilede.  „Jeg  ved,  at  det  lyder  voldsomt,  men  de 
velsignelser,  tiende  bringer,  kan  ikke  måles  i  penge.  Da  jeg 
var  på  mission,  plejede  jeg  at  forklare  folk,  at  en  virkelig 
tiende-betaling  betyder  at  bringe  Herren  førstegrøden  af 
alt,  hvad  vi  ejer.  Ikke  blot  penge,  men  også  af  vor  tid  og 
kræfter." 

Det  var  så  mærkeligt  at  høre  den  slags  ting  fra  en  per- 
son, der  var  så  ung  —  i  virkeligheden  kun  nogle  få  år 
ældre  end  Roger.  Jeg  spekulerede  på,  hvad  Roger  mon 
ville  sige.  Roger  og  jeg  havde  aldrig  talt  om  religion;  han 
syntes  altid  at  trække  sig  skræmt  tilbage,  når  jeg  prøvede 
at  være  alvorlig. 

Han  kom  den  aften  efter  at  Lyle  og  Bill  var  gået.  „Jeg 
har  lånt  min  fars  vogn",  sagde  han.  „Skal  vi  køre  en  tur?" 
Mit  hjerte  begyndte  at  banke  hurtigere.  Måske  ville  han 
bede  mig  med  til  skolefesten  i  aften. 

Jeg  tog  en  jakke  på,  fordi  det  havde  regnet,  omfavnede 
mor,  idet  jeg  lod  som  om,  jeg  ikke  så  det  diskrete  blik, 
hun  sendte  mig,  og  stak  så  af.  Vi  gik  først  hen  og  bowlede, 
og  alt  var  godt.  Så  kom  nogle  af  Rogers  kammerater  ind, 


og  så  var  det  slet  ikke  morsomt  mere.  „Hvad  kan  han  se  i 
dem?",  tænkte  jeg,  idet  jeg  prøvede  på  at  lade  være  med 
at  høre  efter  deres  grove  tale. 

Vi  kørte  kort  efter  og  kørte  ud  til  klinten,  hvorfra  vi 
havde  udsigt  over  skibene  og  havnen.  Lysene  glimtede  i 
støvregnen,  og  Roger  rykkede  nærmere.  Jeg  havde  siddet 
og  tænkt  på  middagen  sammen  med  Lyle  og  Bill  og  på 
de  spørgsmål,  de  havde  besvaret.  Så  vendte  jeg  mig 
bort  fra  Roger,  fordi  tobaksrøgen  fra  hans  ånde  var  så 
stærk. 

„Du  har  været  så  underlig  hele  aftenen",  sagde  han. 
„Den  mormon  har  vel  ikke  slået  mig  ud,  har  han?"  Jeg 
vidste,  at  han  mente  Lyle. 

„Lad  være  med  at  være  dum."  Jeg  flyttede  mig  vredt 
bort.  „Han  har  for  travlt  med  at  studere  til  at  tænke  på 
piger.  Men  i  hvert  fald  er  han  en  virkelig  pæn  fyr,  Roger. 
Han  brugte  to  år  til  at  gennemføre  en  mission  for  sin 
kirke." 

„To  år!",  udbrød  Roger.  „Du  store,  du  ville  aldrig  nogen 
sinde  se  mig  bruge  to  år  af  mit  liv  til  at  være  missionær  i." 

Jeg  så  på  ham.  Hans  profil  fra  panden  til  munden  var 
en  mørk  silhuet,  men  den  drilske  belysning  smeltede 
hans  hage  om  til  en  uformelig  masse. 

„Roger",  sagde  jeg  i  en  bedrøvet  tone,  „bekymrer  du 
dig  overhovedet  ikke  om  noget  som  helst?" 

Han  lo.  „Jo,  det  gør  jeg  da  rigtig  nok;  jeg  bekymrer 
mig  om  dig." 

„Ah,  Roger,  det  er  ikke  morsomt."  Tårerne  brændte  i 
mine  øjne.  Han  rakte  ud  efter  mig,  men  jeg  skubbede  ham 
krænket  bort. 

„Udmærket."  Der  blev  tavshed  i  lang  tid,  kun  brudt 
af  vinduesviskerne  mod  ruden.  „For  resten",  sagte  han, 
„jeg  har  villet  fortælle  dig  noget."  Hans  ord  faldt  lige  så 
kolde  og  regelmæssige  som  regnen  udenfor.  „Jeg  har 
bedt  Ginger  gå  med  mig  til  skolefesten.  Jeg  er  bange  for, 
at  det  vil  blive  lidt  for  raffineret  for  dig." 

Så  bakkede  han  bilen  ud  på  vejen  og  kørte  mig  hjem. 

Næste  morgen,  endnu  halvt  i  søvne,  erindrede  jeg  det 
hele.  Roger!  Han  havde  sat  mig  af  ved  vores  lejlighed  uden 
undskyldning,  uden  at  sige  farvel.  Og  stolthed  havde 
afholdt  mig  fra  at  sige  et  ord. 

Forsigtigt  fortalte  jeg  mor,  hvad  der  var  sket.  Hendes 
fine,  brune  øjne  var  fulde  af  bekymring  for  mig,  men  jeg 
vidste,  hun  var  lettet.  „Der  er  andre  drenge",  sagde  hun. 
Men  jeg  kunne  ikke  glemme  så  let.  Ligesom  på  en  hånd, 
der  mangler  en  finger,  var  der  en  plet,  der  gjorde  ondt. 
Jeg  fyldte  side  op  og  side  ned  i  min  dagbog,  og  jeg  pren- 
tede sørgmodige  digte.  Jeg  gik  i  biografen  sammen  med 
mine  veninder  og  skyndte  mig  hjem  for  at  høre,  om  der 
var  blevet  ringet  til  mig.  Når  jeg  så  unge  par  gå  hånd  i 
hånd,  så  jeg  resolut  den  anden  vej. 

Lyle  må  have  været  klar  over,  hvad  der  var  sket.  Da 
han  så  mig  en  dag,  medens  jeg  var  ved  at  feje  fortrappen, 
sagde  han:   „Op  med  humøret,  Jennie,  du  er  for  sød  en 

pige  tii  at  pine  og  plage  dig  selv  på  den  måde."  Taknemme- 
ligt smilede  jeg  til  ham.  „Hvorfor  kommer  du  og  din  mor 
ikke  med  Bill  og  mig  i  kirke  igen?",  spurgte  han. 

Vi  gik  med  dem,  og  igen  var  det  ligesom  at  komme 
hjem.  Snart  blev  det  til  en  vane,  at  vi  gik  til  søndagsskole 
og  nadvermøde  om  søndagen  og  til  G.U.F.  om  tirsdagen. 
Sommetider  gik  jeg  derhen  sammen  med  min  mor,  og 
sommetider  kom  en  ny  veninde  fra  kirken  og  tog  mig  med. 
Mange  gange  gik  jeg  derhen  sammen  med  Bill  og  Lyle.  De 
forekom  mig  at  være  sådan  som  de  brødre,  jeg  altid  havde 
ønsket  mig. 

Pludselig  ændrede  det  hele  sig.  En  søndag  i  maj  blev 
jeg  klar  over,  at  jeg  ikke  havde  tænkt  på  Roger  i  flere 
uger.  Når  jeg  mærkede  blomsternes  duft  eller  hørte  en 
kærlighedssang  i  radioen,  greb  jeg  mig  selv  i  på  en  eller 
anden  måde  at  tænke  på  Lyle. 

Det  kom  som  et  chok.  Han  havde  altid  været  venlig 
mod  mig,  men  intet  mere.  Nu  spekulerede  jeg  på,  om  han 
mon  stadig  troede,  at  jeg  holdt  af  Roger.  Var  jeg  for  ung? 
Måske  var  der  en  anden. 

Men  jeg  kunne  ikke  lide  at  tænke  sådan.  Mit  roman- 
tiske hjerte  var  fuldt  af  drømme.  Jeg  tog  dem  med  i  skole 
og  hjem  igen  hver  dag,  og  om  aftenen  skrev  jeg  digte  i 
tankerne,  medens  jeg  sad  og  hang  over  maden.  Somme- 
tider, når  jeg  gik  tur  tidligt  om  morgenen,  var  jeg  så  fyldt 
af  glæde,  at  den  føltes  som  en  elektrisk  kraft,  der  måtte 
undslippe  gennem  tå-  og  fingerspidser. 

En  søndag  morgen  kom  Lyle  op  til  brevkassen  i  for- 
hallen, samtidig  med  at  jeg  hentede  vores  post.  Han  tog 
brevene  ud  af  sin  boks. 

Jeg  prøvede  på  at  tale  i  en  skødesløs  tone:  „Nå,  breve 
hjemmefra,  Lyle?  Jeg  antager,  at  din  pige  skriver  til  dig." 

„Ja,  det  gør  hun;  hver  uge",  sagde  han,  idet  han  kig- 
gede glædesstrålende  op  fra  det  brev,  han  var  ved  at  åbne. 
Derefter  sagde  han  med  et  bredt  smil:  „Jeg  troede,  at  du 
var  ligeglad  med  det." 

Tårerne  fyldte  hurtigt  mine  øjne,  og  idet  jeg  desperat 
sank  den  ene  klump  efter  den  anden,  var  det  mig  umuligt 
at  tale.  Lyle,  der  var  vendt  tilbage  til  sit  brev,  så  op  igen, 
stadig  smilende.  Så  blev  hans  udtryk  alvorligt.  Jeg  sæn- 
kede blikket,  men  skaden  var  sket.  I  dette  korte  øjeblik 
havde  vi  begge  talt  fra  hjertet. 

Hans  stemme  var  blid.  „Jennie,  undskyld.  Jeg  vidste  det 
virkelig  ikke."  Han  rakte  hånden  ud  efter  min  skælvende 
hage  og  løftede  den.  „Se  nu  her,  lillesøster,  giv  mig  et 
smil."  Det  lykkedes  mig  at  levere  et  smil,  og  jeg  prøvede 
på  at  komme  i  tanker  om  noget  let  og  morsomt  at  sige, 
men  der  kom  ikke  noget.  Jeg  stod  bare  der  og  smilede  og 
snøftede. 

Han  gav  mig  sit  lommetørklæde  og  så  tankefuldt  ud  af 
vinduet,  medens  jeg  tørrede  øjnene.  „Ved  du  hvad,  Jennie, 
et  af  de  mest  vidunderlige  principper  i  Evangeliet  er  evigt 
ægteskab.  Det  er  noget,  jeg  har  lært  hele  livet.  Og  endnu 


før  jeg  tog  på  mission,  vidste  jeg,  hvem  jeg  ville  gifte  mig 
med.  Hun  ligner  dig  meget." 

Han  vendte  sig  pludselig  om  og  strøg  mig  over  håret. 
„I  virkeligheden  ønsker  jeg,  at  du  vil  blive  medlem  af 
Kirken,  før  gamle  Roger  bliver  klar  over,  hvad  han  er  gået 
glip  af",  sagde  han  let  henkastet,  men  hans  blik  indeholdt 
et  spørgsmål. 

Endelig  lykkedes  det  mig  at  sige  noget:  „Én  gang  mis- 
sionær, altid  missionær."  Vi  lo  begge  to.  Så  gik  jeg  ind  i 
vor  lejlighed,  medens  Lyle  gik  ned  ad  trapperne  til  sin 
lejlighed. 

Det  ville  have  været  så  let  at  holde  op  med  at  komme  i 
mormonkirken.  Fordi  Lyle  havde  været  så  venlig,  var  jeg 
blevet  langt  mere  ydmyget  ved  dette  afslag  end  ved  Rogers 
holdning.  Men  jeg  vidste,  at  jeg,  hvis  jeg  blev  borte  fra 
Kirken  på  grund  af  Lyle,  eller  i  virkeligheden  på  grund  af 
min  stolthed,  ville  miste  noget,  som  var  blevet  dyrebart  for 
mig. 

Det  tog  et  stykke  tid,  men  til  sidst  blev  jeg  klar  over, 
at  jeg  i  virkeligheden  ikke  havde  været  forelsket  i  Lyle. 
Det  var  bare  det,  at  han  var  den  type,  som  jeg  godt  kunne 
tænke  mig  at  blive  forelsket  i  engang.  Angående  Roger 
vidste  jeg  ikke  rigtigt.  Sommetider  tænkte  jeg  på  ham,  men 
forsigtigt,  ligesom  når  man  ganske  let  berører  et  nyligt 
lægt  sår. 

Så  kom  han  en  aften.  Hvor  det  lignede  ham  at  opføre 
sig,  som  om  alt  mellem  os  var  som  før.  Det  var  søndag,  og 
vi  var  færdige  med  at  spise  aftensmad.  Han  ville  have  mig 
med  ud  at  danse.  „Jeg  har  penge",  sagde  han  og  klappede 
på  sin  baglomme,  samtidig  med  at  han  smilede  på  sin  vante 
magiske  måde. 

„Jeg  er  ked  af  det,  Roger,  men  jeg  har  andre  planer." 
Han  så  på  mig  med  det  ene  øjenbryn  højt  løftet.  „Hør 
nu  her,  Jennie-pige",  sagde  han  stille.  „Jeg  er  ked  af,  at 
jeg  ikke  ringede.  Jeg  har  forresten  aldrig  inviteret  Ginger 
med  ud.  Jeg  tror  nok,  at  jeg  bare  var  jaloux  på  fyren  neden- 
under." Hans  mørke  øjne  med  de  tunge  øjenlåg  havde 
stadig  magt  til  at  bevæge  mig. 

Et  øjeblik  stod  jeg  vaklende.  Det  her  kunne  have  bety- 
det meget  for  en  måned  siden.  Jeg  ville  græde.  Men  nu  var 
det  for  sent.  Det,  han  tilbød,  var  som  en  pap-dollar  for  én, 
der  havde  set  en  perle.  Hvordan  kunne  jeg  blive  lykkelig 
nu  uden  denne  perle? 

„Jeg  er  ked  af  det,  Roger,  jeg  skal  til  selskab  i  G.U.F. 
i  aften.  Ser  du,  jeg  har  besluttet  mig  at  blive  en  Sidste 
Dages  Hellig." 

Vi  sagde  så  farvel,  Roger  med  et  lille  stramt  smil,  der 
sårede  mig  mere,  end  han  ville  have  anet. 


Det  er  sent  nu,  og  jer  er  træt  af  at  tænke  tilbage.  I 
morgen  vil  biskoppen  ringe  mig  op,  og  jeg  er  rede.  Jeg 
spørger  nu  mig  selv,  hvad  ville  mit  liv  have  været,  hvis  jeg 
ikke  havde  kendt  Lyle  Holbrook? 

(Forts,  på  side  22) 

Hvad  ønsker  I,  at  det  nye  år  skal  bringe? 

ØNSKER  I  FRED? 

Sørg  så  for,  at  du  selv  har  fred  i  din  sjæl.  Skab  i  dit  hjem  en  himmel  af  ro  og 
stilhed,  fri  for  forvirring  og  uorden.  „Min  fred  giver  jeg  jer",  sagde  Frelseren.  Mod- 
tag Hans  gave  og  gør  Hans  vilje,  så  I  kan  modtage  den. 

ØNSKER  I  GLÆDE? 

Så  lad  den  lykke,  der  er  resultatet  af  godhed  og  af  at  efterleve  budene,  gen- 
nemtrænge atmosfæren  omkring  jer.  „Mennesket  er  til  for  at  nyde  glæde."  Modtag 
denne  gave  med  forståelse  af,  hvad  I  selv  må  gøre  for  at  skabe  jer  glæde  i   livet. 

ØNSKER  I  KÆRLIGHED? 

Så  vær  kærlig  og  elskelig.  Vær  ikke  bange  for  at  give  din  kærlighed  udtryk  i 
ord  og  gerning.  Udvid  din  evne  til  at  elske  gennem  tjeneste  for  andre.  Modtag  denne 
kærlighedens  gave  fra  Gud,  som  selv  er  kærlighed. 

ØNSKER  I  MERE  TID? 

Så  lær  at  bruge  de  værdifulde  timer,  minutter  og  sekunder  med  større  visdom. 
Tid  til  at  gøre  alt  det,  vi  drømmer  om  at  gøre,  er  det  op  til  os  selv  at  skaffe.  Modtag 
denne  tidens  gave. 

ØNSKER  I  MULIGHEDER? 

Så  luk  jeres  øjne  op  for  de  muligheder,  der  er  lige  for  hånden.  Hvis  I  gerne  vil 
have  personlig  udvikling,  så  udvid  jeres  horisont,  skab  jer  anledninger  til  mulig- 
heder for  at  studere,  observere  og  vokse.  Modtag  denne  mulighedernes  gave  og 
arbejd  for  at  få  jeres  ønsker  opfyldt. 

Kære  søstre,  det  er  vor  bøn,  at  det  nye  år  vil  bringe  jer  det,  som  I  ønsker  til  gavn 
for  jer  selv.  Vi  håber,  at  fred,  glæde,  kærlighed,  tid  og  muligheder  tilsammen  med  alle 
jeres  hjertes  retfærdige  ønsker  vil  komme  til  jer  i  dette  NYE  ÅR.  Må  vor  himmelske 
Faders  velsignelser  være  med  jer. 

Dqr  var  stor  bestyrtelse  i  stavsbygningens  køkken  den  dag,  da  geleen  ikke  ville 
Dlive  iitiv.  De  nybagte  rundstykker  var  parate,  flækket  og  smurt,  krydret  med  timian, 
rosmarin  og  oregano;  der  var  lavet  punch  af  æblemost  og  ingefærøl;  i  punchebollen 
:lød  en  buket  af  kæmpestore,  friske,  frosne  jordbær,  og  andre  lækkerier.  Men  hvad 
nytte  var  det  til  med  al  den  dejlige,  indbydende  mad,  når  der  i  løbet  af  et  par  timer 
ville  sidde  halvfemsindstyve  søstre  klar  til  at  spise  frokost,  når  man  så  var  nødt  til  at 
servere  geleen  i  skåle  og  spise  den  med  skeer? 

„Geleen  til  salaten  blev  ikke  stiv."  Den  hviskende  information  havde  alle  en 
national  ulykkes  overtone.  Denne  frokost  var  af  stor  vigtighed.  Hjælpeforeningens 


Bestyrtelse  i  køkkenet 


AF  HELEN  HINCKLEY  JONES 


stavsbestyrelse   ville    ære   wardfunktionærerne   og    klasselederne   efter   sæsonens 
sidste  lederskabsmøde. 

Salaten  så  ellers  perfekt  ud;  den  havde  en  lækker,  lyserød  rejekulør  og  alle  vidste, 
at  den  var  fyldt  op  med  små,  hele  rejer,  creme  fraiche,  hakket  purløg  og  andre  rigtig 
selskabslækkerier.  Men  enhver,  som  rystede  lidt  med  en  af  de  toiv  skåle  eller  prøvede 
at  stikke  i  indholdet  med  en  kniv,  måtte  med  etsuk  indrømme:  „Den  er  ikke  blevet  stiv". 

De  panikslagne  søstre,  som  alle  var  blændende  dygtige  kokke  på  nær  én,  var 
ikke  vant  til,  at  noget  slog  fejl. 

„Det  er  sikkert  alt  for  sent  at  komme  mere  husblas  i",  bemærkede  en. 

„Altfor  sent",  svarede  Jasmine. 

„Hvorfor  kører  vi  ikke  hen  til  Clare  og  får  den  sat  ind  i  hendes  fryseboks",  var 
det  næste  forslag. 

Men  gelé  som  isblokke  lød  ikke  særlig  fristende. 

„Så  bliver  vi  nødt  til  at  gå  ud  og  få  fat  i  noget  grøn  salat  og  nogle  dåser  tunfisk, 
så  vi  kan  lave  en  anden  salat  i  en  fart",  mente  Sally. 

Genert  og  beskeden  gav  ikke-kokken  nu  sit  besyv  med.  Det  var  hende,  som  ikke 
var  så  heldig  til  at  lave  mad,  og  som  var  vant  til  at  tingene  mislykkedes  for  hende.  Når 
hendes  gelé-desserter  ikke  ville  stivne,  brugte  hun  dem  som  basis  for  en  punch  og 
serverede  dem  med  småkager  til.  Hvis  hendes  budding,  sødsuppe  eller  sagosuppe 
ikke  ville  blive  tyk  nok,  serverede  hun  den  som  sovs  over  henkogte,  afløbne  halve 
ferskener.  Blev  en  kage  for  fugtig,  skar  hun  den  i  firkanter  og  dryssede  flormelis  over, 
og  var  den  blevet  for  tør,  lavede  hun  „arme  riddere"  med  cremesovs.  Havde  hun 
lavet  kødrand  eller  forloren  hare  og  opdagede,  at  den  ikke  var  helt  gennemkogt  eller 
-stegt,  skyndte  hun  sig  blot  at  skære  den  i  skiver  og  brune  dem  på  panden.  Den 
ikke-stivnede  gelé  var  ingen  ulykke,  den  var  ikke  engang  en  ordentlig  udfordring. 

„Køb  nogle  salathoveder,  noget  brøndkarse  og  hvad  grønt  I  ellers  kan  finde,  som 
vi  kan  bruge  fra  den  nærmeste  forretning.  Skyl  det,  skær  det  ud  og  drys  det  oveni 
skålene",  foreslog  hun. 

„Vi  går  allesammen  til  formøde  og  lader  som  ingenting",  sagde  Jasmine.  Og  det 
gjorde  de.  Men  under  lektien  var  der  en  af  søstrene,  som  forsvandt  —  hun  skulle  ud 
og  købe  ind  til  „salaten". 

„I  må  ikke  fortælle  en  levende  sjæl,  hvad  der  er  sket  med  salaten",  fik  Sally  de 
implicerede  til  at  love.  Men  naturligvis  kunne  sådan  en  god  hemmelighed  ikke  bevares. 
„Det  er  den  bedste  salat,  jeg  nogensinde  har  smagt",  blev  søstrene  ved  med  at  sige. 
„Det  er  vel  nok  en  vidunderlig  dressing  —  må  vi  få  opskriften?" 

Det  er  vidunderligt  med  succes  —  det  er  noget,  vi  alle  ønsker  at  have.  Men  det 
kan  godt  være,  vi  trænger  til  at  stå  over  for  nogle  enkelte  „salater",  der  ikke  rigtig 
vil  lykkes,  for  at  vi  kan  lære,  hvorledes  man  vender  nederlag  til  sejr.  Måske  ville  vor 
opfindsomhed  dø,  hvis  vi  ikke  kom  til  at  stå  over  for  en  uventet  situation.  Der  er  sket 
mange,  betydningsfulde  opdagelser  på  videnskabens  område,  fordi  metoden  eller 
bestanddelen  på  grund  af  én  lille  fejltagelse  blev  anderledes  —  og  resultatet  blev 
et  nyt  produkt.  O 

BØRNENES 
SIDER, 

Venskabsmaskinen 


AF  GAYLEENE   DAUGHERTY 

„Du  må  gøre  et  godt  indtryk  den 
første  dag  i  den  nye  skole",  sagde  Yu 
ang's  mor. 

Yu  Tang  holdt  sine  hænder  op  til 
eftersyn  og  lod  sin  mor  se  ørerne 
efter.  Hans  mor  smilede,  idet  hun  rakte 
ham  hans  papir  og  blyanter.  Yu  Tang 
tog  den  lille  abacus  *  op,  som  hans 
onkel  Chu  Li  havde  givet  ham,  da  hans 
familie  rejste  til  Amerika.  „Den  vil 
hjælpe  dig  med  at  finde  nye  venner  i 
det  nye  land",  havde  han  sagt. 

Yu  Tang  var  meget  nervøs,  da  han 
nærmede  sig  skolen.  Han  håbede,  de 
andre  børn  ville  synes  om  ham  og 
være  venlige.  „Hvis  du  er  venlig,  så 
vil  de  også  være  venlige",  havde  hans 
far  sagt  til  ham  i  morges. 

Lige  idet  Yu  Tang  begyndte  at  gå 
op  ad  stien  til  skolen,  kom  en  lyshåret 
dreng  på  hans  egen  størrelse  løbende 
for  at  fange  en  fodbold.  Han  busede 
lige  ind  i  Yu  Tang  med  fuld  fart,  så  de 
begge  faldt  sprællende  om. 

Drengen  rejste  sig  op.  „Det  er  jeg 
altså  ked  af.  Skete  der  noget?" 

„God  morgen",  svarede  Yu  Tang, 
medens  han  børstede  sit  tøj  af.  „Jeg 
fejler  ingenting." 

„Jeg  hedder  Tommy  Hatcher", 
sagde  drengen  grinende  og  hjalp  med 
at  samle  Yu  Tangs  papirer  op.  „Er  du 
ny  her?" 

„Ja,  det  er  min  første  dag",  sagde 
Yu  Tang,  medens  han  samlede  sin  aba- 
cus  op.  „Jeg  hedder  Yu  Tang." 

„Hej!  Hvad  er  det?",  spurgte 
Tommy  og  pegede  på  abacusen. 

„Det  er  min  abacus",  svarede  Yu 
Tang.  Han  kunne  ikke  forstå,  at  Tommy 
ikke  vidste,  hvad  det  var. 

„Hvad  er  den  til?" 

„Til  at  regne  matematik  med", 
sagde  Yu  Tang.  Han  spekulerede  på, 
om  drengen  gjorde  nar  af  ham. 

Tommy  grinede.  „Det  siger  du  vist 
bare  for  sjov!  Hvad  klasse  skal  du  i?" 

„Min  far  sagde,  at  jeg  skulle  gå  i 
femte  klasse",  svarede  Yu  Tang  høf- 
ligt. Det  her  var  temmelig  forvirrende 
for  ham,  for  i  Hong  Kong  gik  man  ikke 
i  bestemte  klasser  eller  var  delt  i  al- 
dersgrupper. 

„Det  skal  jeg  også",  sagde  Tommy 
grinende.  „Kom,  så  skal  jeg  vise  dig, 
hvor  vores  klasseværelse  er." 

„Tak." 

Tommy  lo.  „Desuden  vil  jeg  gerne 
se  frøken  Wilsons  ansigt,  når  du  for- 
tæller hende,  at  du  vil  bruge  den  der 
til  at  regne  med." 

Tommy  førte  Yu  Tang  ned  ad  en 
lang  gang.  Han  åbnede  en  dør  og 
sagde:  „Her  er  vores  klasseværelse." 
De  gik  sammen  op  til  forhøjningen, 
hvor  Tommy  sagde  til  lærerinden: 
„Frøken  Wilson,  det  er  Yu  Tang,  han 
er  ny  her." 

Frøken  Wilson  smilede  til  Yu  Tang 
og  sagde:  „Velkommen,  det  er  dejligt 
at  se  dig." 


*  abacus  er  et  lille  regnebræt,  nærmest  som  en 
kugleramme,  med  hvilken  man  kan  løse  selv  meget 
indviklede  matematiske  opgaver  forbløffende  hur- 
tigt —  hvis  man  altså  ved  hvordan. 


Så  ringede  klokken,  og  drenge  og 
piger  strømmede  ind  af  døren. 

„Piger  og  drenge",  sagde  frøken 
Wilson,  „vær  venlig  at  sætte  jer  roligt 
ned.  Jeg  vil  præsentere  jer  for  vores 
nye  elev." 

Alle  så  på  Yu  Tang  og  smilte.  Han 
følte  sig  meget  selvsikker,  medens  han 
stod  der  foran  i  klasseværelset. 

„Dette  er  Yu  Tang,  han  er  fra  Kina." 
Hun  smilte  til  ham  og  fortsatte  så:  „Jeg 
er  sikker  på,  at  du  vil  synes  om  at 
være  her  hos  os,  og  jeg  ved,  at  du  vil 
kunne  fortælle  os  nogle  interessante 
ting  om  Kina." 

Formiddagen  gik  meget  fint  for  Yu 
Tang.  Han  var  begyndt  at  føle  sig  godt 
tilpas,  og  nårsomhelst  nogen  smilte, 
gav  han  dem  straks  et  smil  tilbage. 
Hans  far  havde  ret,  de  var  alle  sammen 
meget  venlige.  I  frikvarteret  havde  alle 
sammen  omringet  ham  for  at  stille  ham 
spørgsmål,  og  de  lærte  ham  at  lege 
„firkant". 

Lige  efter  frikvarteret  sagde  frøken 
Wilson:  „Så  skal  vi  have  regning."  Ele- 
verne tog  bøger  op  fra  bordene.  Yu 
Tang  lagde  sin  abacus  på  bordet;  da 
han  så  op,  sad  Tommy  og  grinede  over 
til  ham.  Yu  Tang  undrede  sig  over,  at 
Tommy  ikke  tog  sin  abacus  op,  men 
han  smilte  bare  tilbage  til  Tommy  og 
vendte  sin  opmærksomhed  mod  frøken 
Wilson.  Hun  var  ved  at  skrive  en  op- 
gave op  på  tavlen  —  2679  x  86.  Yu 
Tang  regnede  det  meget  hurtigt  ud,  og 
da  frøken  Wilson  vendte  sig  om,  rakte 
han  hånden  op. 

„Ja,  Yu  Tang?" 

„Det  bliver  230.394",  fortalte  han 
hende. 

Frøken  Wilson  så  lidt  forbavset  ud. 

„Ja,  det  er  rigtigt,  men  hvordan  reg- 
nede du  det  ud  så  hurtigt?" 

Yu  Tang  smilte  lykkeligt,  idet  han 
holdt  sin  abacus  op. 


„Åh,  den  må  du  ikke  bruge  her,  Yu 
Tang",  sagde  frøken  Wilson. 

Tommy  begyndte  at  grine  højt,  og 
så  begyndte  de  andre  drenge  og  piger 
også.  Yu  Tang  blev  meget  forvirret; 
han  troede,  at  det  var  ham,  de  grinede 
af.  Han  greb  i  en  fart  sin  abacus  og 
styrtede  så  ud  af  værelset. 

„Yu  Tang,  vent",  råbte  frøken  Wil- 
son; men  Yu  Tang  rendte  ud  af  bygnin- 
gen. Han  satte  ikke  farten  ned,  før  han 
var  i  sikkerhed  i  sin  egen  gård. 

Hans  mor  så  forbavset  op,  da  han 
kom  ind.  „Er  skolen  allerede  forbi,  Yu 
Tang?"  Han  var  lige  ved  at  græde, 
men  han  var  for  gammel  til  at  græde, 
medens  mor  så  på  det.  „Jeg  går  ikke 
tilbage  til  den  skole",  råbte  han,  og 
løb  ind  på  sit  værelse. 

Hans  mor  bankede  på  døren.  „Yu 
Tang,  hvad  er  der  i  vejen?  Hvad  er  der 
sket?" 

„Åh  mor",  Yu  Tang  fortalte  hende, 
hvad  der  var  sket.  „Det  var  forfærde- 
ligt, alle  lo  af  mig,  selv  lærerinden." 

„Jeg  er  sikker  på,  at  det  bare  er  en 
misforståelse,  Yu  Tang",  prøvede  hans 
mor  at  trøste  ham.  „Jeg  skal  gå  med 
dig  i  morgen  og  tale  med  din  lærerinde. 
Det  skal  nok  blive  godt  igen." 

Senere  på  eftermiddagen  bankede 
det  på  hos  dem.  Da  Yu  Tang  åbnede, 
stod  frøken  Wilson  og  Tommy  Hatcher 
udenfor. 

„Må  vi  komme  ind,  Yu  Tang?", 
spurgte  frøken  Wilson. 

Yu  Tang  vidste,  at  han  skulle  være 
høflig  mod  dem,  så  han  sagde:  „Kom 
indenfor,  så  skal  jeg  kalde  på  min 
mor."  Han  præsenterede  frøken  Wil- 
son og  Tommy  for  sin  mor. 

„Yu  Tang,  Tommy  og  jeg  føler 
begge,  at  vi  skylder  dig  en  undskyld- 
ning", sagde  frøken  Wilson,  „jeg  var 
ikke  vred  på  dig,  fordi  du  brugte  din 
abacus,  det  overraskede  mig  blot  så 


meget,  at  jeg  talte  uden  at  tænke  mig 
om." 

„Jeg  er  også  ked  af  det",  sagde 
Tommy,  „jeg  troede,  det  var  for  sjov, 
at  du  løste  opgaven  med  den."  Tommy 
så  ham  i  øjnene.  „Men  det  var  det  ikke. 
Det  var  ikke  min  mening,  at  gøre  dig 
ked  af  det,  Yu  Tang.  Jeg  håber,  vi  kan 
være  gode  venner." 

Yu  Tang  bøjede  hovedet.  „Jeg  er 
også  ked  af  det.  Min  mor  sagde,  at  det 
bare  var  en  misforståelse,  og  hun 
havde  ret.  Jeg  vil  være  glad  for  at  være 
din  ven,  Tommy." 

„Nu  vil  jeg  gerne  bede  dig  om  at 
gøre  mig  en  tjeneste,  Yu  Tang",  sagde 
frøken  Wilson. 

„Ja?" 

„De  fleste  af  drengene  og  pigerne 
i  din  klasse  har  aldrig  set  en  abacus 
før.  De  lo,  fordi  de  var  overraskede 
over,  at  du  kunne  bruge  den  så  hurtigt. 
Vil  du  tage  den  med  i  skole  igen  i  mor- 
gen, så  du  kan  vise  os,  hvordan  man 
bruger  den?" 

„Det  vil  jeg  forfærdelig  gerne", 
sagde  Yu  Tang  smilende.  „Onkel  Chu 
Li  havde  ret!  Min  abacus  vil  hjælpe 
mig  med  at  få  venner",  tænkte  Yu 
Tang,  og  han  smilte  igen.  Q 


„Om  nogen  elsker  mig,  vil  han  holde 
fast  ved  mit  ord;  og  min  Fader  skal  elske 
ham,  og  vi  skal  komme  til  ham  og  tage 
bolig  hos  ham. " 

(Johs.  14  :23) 

Forestil  dig,  at  du  sejler  over  havet 
på  en  kæmpestor  oceandamper.  Det 
er  sent  om  natten,  både  himlen  og 
havet  er  helt  mørkt. 

Pludselig  breder  der  sig  et  strå- 
lende lystæppe  milevidt  over  vandet. 
Eller  undertiden  blinker  havoverfladen 
af  lysende  blå  gnister,  som  om  stjerner 
er  faldet  ned  fra  himlen.  For  et  øjeblik 
ser  det  ud  som  om  skibet  sejler  ind  i 
en  mængde  skinnende  kugler. 

Ligemeget  hvorhen  du  ser,  kan  du 
se  bånd,  pletter,  skyer  og  prikker  i 
hjulformationer  af  hvidt,  blåt  og  grønt 
lys.  Dette  betagende  lys,  der  breder 
sig  over  havet,  er  så  kraftigt,  at  du  kan 
læse  en  bog  ved  det. 

Dette  under  er  ikke  noget  eventyr 
—  men  en  kendsgerning.  Her  er  for- 
klaringen på  dette  mirakel.  Tusinder 
og  atter  tusinder  af  havdyr  er  i  stand 
til  at  frembringe  lys  i  deres  krop.  Det 
sker,  når  specielle  stoffer  i  dyrene 
indgår  forbindelse  med  ilten  i  vandet. 
Ildfluer  på  land  frembringer  lys  på 
næsten  samme  måde.  Mærkeligt  nok 
er  det  levende  lys,  både  fra  ildfluerne 
og  havdyrene,  fuldstændigt  koldt  lys. 

De  mindste  lysskabere  i  havdyb- 
derne er  Dinoerne  (Deres  latinske 
navn   er  dinoflagellatis).   Dinoerne   er 


så  små,  at  man  kun  kan  se  dem  gen- 
nem mikroskop,  medmindre  millioner 
er  sammen  og  lyser  op.  Så  viser  de 
sig  som  en  sky  af  lys.  Alle  dinoer  har 
små  finner,  der  virker  som  svømme- 
apparater.  Nogle  af  de  mange  for- 
skellige dinoer  er  vist  her.  (Billede  1) 

Nogle  dinoer  bærer  som  en  rust- 
ning en  smuk  og  fantasifuld  skal. 
Andre  har  intet. 

Der  er  en  anden  ting  vedrørende 
dinoer,  der  er  lige  så  mærkelig  som 
deres  evne  til  at  frembringe  lys.  Viden- 
skabsmænd kan  ikke  afgøre,  om  de  er 
planter  eller  dyr.  Vi  kan  se  på  dem 
som  halvt  dyr  og  halv  plante.  Ligesom 
planter  får  de  næring  fra  sollyset  og 
vandet,  men  som  dyrene  spiser  de 
også  andre  havplanter. 

Længere  nede  i  vandet  bevæger 
lanternefisken  sig  hid  og  did.  (Billede  2) 
Mon  disse  7—8  cm  skønheder  fejrer 
nytår?  Man  kunne  fristes  til  at  tro  det 
på  grund  af  deres  fine  gnistrende  op- 
visning i  fyrværkeri.  Lanternefisken 
kan  lyse  op,  når  den  svømmer  rundt, 
med  dens  række  af  lysende  knapper 
på  kroppen.  Disse  enestående  organer 
er  som  en  lanterne  med  en  reflektor. 
Vi  kan  gætte  på,  at  lanternefisken 
bruger  sit  lys  for  at  finde  den   rette 


mage,  men  måske,  som  nogle  eksper- 
ter mener,  bruger  de  også  lyset  for  at 
tiltrække  andre  havdyr  og  på  den  måde 
få  et  behageligt  måltid.  Med  alle  sine 
lyseffekter  er  lanternefisken  et  usæd- 
vanligt syn.  Og  dog  er  mange  af  dem 
mindst  lige  så  smukke  uden  lys.  Deres 
krop  stråler  i  vidunderlige  farver  som 
kobber,  sølv,  mørkeblåt,  ja  selv  lyse- 
rødtog grønt. 

Blæksprutten  er  bestemt  ingen 
særlig  smuk  fremtoning.  (Billede  3) 

Med  dens  ti  lange  fangarme  må 
blæksprutten  være  et  frygtindgydende 
syn  for  andre  havdyr.  Mange  blæk- 
sprutter lever  på  de  store  dybder  og 
bliver  enorme  i  størrelse.  Den  største, 
der  nogensinde  er  set,  målte  19  m. 

Det  meste  af  tiden  redder  blæk- 
sprutten sig  ud  af  farer  ved  hjælp  af 
sin  evne  til  at  svømme  meget  hurtigt. 
Hvis  det  ikke  virker,  har  den  et  andet 
middel  oppe  under  sine  fangarme,  der 
kan  sprede  et  „røgslør"  af  en  blækag- 
tig væske. 

Nogle  blæksprutter  kan  frembringe 
en  væske,  der  gløder  med  et  så  kraf- 
tigt lys,  at  fjenden  blindes,  forskræk- 
kes og  forvirres. 

Andre  dovne  blæksprutter,  der 
ikke  svømmer  så  hurtigt,  er  afhængig 


af  lysorganer,  der  hjælper  dem  at  finde 
rundt  i  den  forunderlige  havverden. 
Istedet  for  at  fare  omkring  for  at  finde 
føde,  opsøger  de  et  godt,  sikkert  og 
behageligt  sted,  hvor  de  slår  sig  ned. 
Så  lyser  de  op  og  venter.  Snart  vil 
små  havdyr  blive  nysgerrige  over 
lyset  og  svømme  hen  for  at  finde  ud 
af,  hvad  der  foregår.  Så  er  middagen 
serveret  for  den  dovne  blæksprutte. 

Kan  det  være  en  fiskestang,  der 
sidder  fast  på  kroppen  af  den  trivelige 
lille  fisk?  (Billede  4) 

Ja,  virkelig!  Den  har  ikke  alene 
denne  fiskestang,  men  desuden  er  der 
på  enden  af  stangen  madding,  der 
lyser  op.  Intet  under  at  denne  fisk  bli- 
ver kaldt  for  „Lystfiskeren",  for  den 
fisker  virkelig  efter  andre  fisk. 

Lyskilden,  der  danser  og  stråler, 
er  fristende  lokkemad  for  andre  fisk. 
De  tror,  det  er  en  rigtig  lækker- 
bidsken. 

Nogle  arter  af  „Lystfiskere",  er  så 
forslugne,  at  de  sluger  fisk,  der  er 
større  end  de  selv.  En  art  er  endogså 
i  stand  til  at  sluge  ænder  og  andre 
fugle  fra  havoverfladen. 

I  alverdens  have  findes  disse  lys- 
skabere og  mange,  mange  flere  som 
der  gør  havet  til  et  interessant  fasci- 
nerende og  strålende  under.  O 


Resumé 

De  tre  unge  detektiver,  Danny, 
Søren  og  Inge  finder  ud  af,  at  hr.  An- 
dersen, hvis  sommerfuglesamling  var 
blevet  stjålet  fra  museet,  i  virkelig- 
heden var  en  bandit.  De  finder  også 
ud  at,  at  Andersen-formuen  på  tre 
hundrede  tusinde  kroner  aldrig  var 
blevet  fundet.  Avisudklippene  giver 
dem  desuden  oplysning  om,  at  An- 
dersen var  død  efter  et  fald  ned  ad  en 
trappe,  et  fald  der  ikke  havde  været 
et  ulykkestilfælde.  Navnet  Morpho, 
som  Andersen  nævnte,  lige  før  han 
døde,  kan  muligvis  have  været  hans 
tavse  medskyldige  og  måske  også 
sommerfuglerøveren. 

For  at  få  adgang  til  Andersens  hus 
beder  opdagerne  Inge  og  Søren  deres 
far,  der  er  ejendomsmægler,  om  til- 
ladelse til  at  vaske  vinduerne  og  tørre 
støvet  af  møblerne.  Hr.  Brede,  na- 
boen, lukker  dem  ind  i  huset  og  følger 
dem  fra  værelse  til  værelse.  De  spør- 
ger, om  han  kender  hr.  Morpho,  men 
han  hævder,  at  han  ikke  ved  noget. 

I  studereværelset  er  der  et  billede 
af  en  prægtig  blå  sommerfugl,  der  er 
malet  af  hr.  Andersen. 


Kapitel  4:  Indbrud  igen! 

I  de  følgende  dage  var  der  ro  om 
tingene.  Man  hørte  ikke  mere  om  som- 
merfuglerøveren, og  politiet  gav  ikke 
meddelse  om  at  have  arresteret  nogen. 
De  mente  sandsynligvis  heller  ikke,  at 
de  havde  fundet  ud  af  noget. 

På  en  måde  var  Danny  glad,  fordi 
han  nu  var  i  stand  til  at  koncentrere 
sig  om  sit  arbejde  på  museet.  Han  ar- 
bejdede konstant  og  hårdt,  og  som  re- 
sultat heraf  havde  han  nu  adskillige 
hundrede  sommerfugle,  der  var  parat 
til  montering. 

„Danny,  kan  du  ikke  lige  komme 
herhen  og  hjælpe  mig  med  at  flytte 
nogle  kasser?"  spurgte  hr.  Løvenfeldt. 

„Jo",  sagde  Danny,  idet  han  tog  sin 
jakke  med,  der  hang  over  stoleryggen. 

Hr.  Løvenfeldt  standsede  ved  et 
lille  bord,  der  stod  i  den  ene  ende  af 
salen,  for  at  tage  eftermiddagsavisen, 
som  et  avisbud  kom  med  hver  dag.  Da 
han  lod  øjnene  glide  hen  over  over- 
skrifterne, blegnede  han.  „Åh,  nej", 
gispede  han.  „Det  er  sket  igen!" 

Danny  kiggede  i  avisen.  Tværs 
henover  forsiden  stod  der  med  flot, 
sort  overskrift:  „Sommerfuglerøveren 
gør  indbrud  i  Sønderby." 

„Det  må  være  den  samme  svindler, 
som  stjal  vores",  udbrød  Danny.  Hr. 
Løvenfeldt  nikkede  tavs.  „Læs  det  for 
mig,  min  dreng.  Jeg  har  ikke  mine  bril- 
ler her." 

Danny  læste  det  højt.  I  korte  træk 
stod  der,  at  kort  efter  Museet  havde 
lukket  op  om  morgenen,  var  en  mand 
med  sort  hætte  over  hovedet  kommet 
farende  ind  på  kontoret  og  havde  sig- 
tet på  personalet  med  en  pistol. 

Med  dæmpet,  snerrende  stemme 
havde  røveren  forlangt  at  få  udleveret 
alle  de  sommerfugle,  de  havde  fra  An- 
dersen-kollektionen.   Han    rystede    u- 

tålmodigt  på  hovedet,  da  damerne  til- 
bød ham  deres  penge,  og  mændene 
tog  deres  tegnebøger  frem.  „Behold 
jeres  penge",  bed  han  dem  af.  „Jeg 
vil  have  Andersen-sommerfuglene!" 

Da  den  maskerede  røver  havde 
fået  dem,  jog  denne  museumsfolkene 
ned  i  kælderen,  låste  døren  og  flygtede 
med  sit  besynderlige  bytte. 

„Det  er  alt,  hvad  der  står",  sluttede 
Danny.  „Han  må  være  en  temmelig 
desperat  person,  synes  jeg.  Jeg  undrer 
mig  over,  at  han  ikke  sneg  sig  ind  om 
natten,  ligesom  han  gjorde  her." 

„Sønderbys  museum  er  en  mere 
moderne  institution  end  vores",  sva- 
rede hr.  Løvenfeldt.  Det  er  godt  sikret. 
Han  kunne  ikke  komme  ind  i  ejendom- 
men uden  at  udløse  en  tyverialarm.  Jeg 
gruer  simpelthen  ved  tanken  om,  at 
han  skulle  komme  her  igen.  Og  nu 
truer  han  folk  med  en  pistol!  Hvad  kan 
der  dog  være  ved  hr.  Andersens  som- 
merfugle, som  kan  få  nogen  til  at  gøre 
sådan  noget?" 

Mens  alle  og  enhver  stadig  ophid- 
setdiskuterede  det  dristige  røveri  fore- 
taget ved  højlys  dag  i  Sønderby  mu- 
seet, skete  der  en  ny  udvikling  i  den 
forbløffende  sag.  Sommerfuglene,  som 
var  blevet  stjålet  under  det  nattelige 
indbrud  i  museet,  hvor  Danny  arbej- 
der, havde  vist  sig  igen!  De  var,  efter 


man  havde  ledt  alle  vegne,  blevet  fun- 
det i  en  skraldespand  på  losseplad- 
sen! 

Betjent  Madsen  havde  telefoneret 
til  hr.  Løvenfeldt  for  at  fortælle  ham 
nyheden.  Han  tilføjede:  „Jeg  skal  nok 
sørge  for,  de  kommer  tilbage  til  muse- 
et, efter  at  vore  laboratoriefolk  har 
undersøgt  dem.  Nogle  af  dem  synes 
at  være  temmelig  medtaget,  men 
måske  kan  I  gøre  noget  ved  dem." 

„Det  er  gode  nyheder,  hr.  betjent", 
svarede  hr.  Løvenfeldt.  „At  de  er  fun- 
det, mener  jeg.  Jeg  håber  så,  de  bidra- 
ger til  at  finde  frem  til  den  synder,  som 
er  ansvarlig  for  det  hele." 

„Det  håber  jeg  også",  var  svaret, 
„men  ærlig  talt  tvivler  jeg.  Det  er  nem- 
lig en  meget  dygtig  svindler,  vi  har 
med  at  gøre." 

Danny  var  ikke  tilstede,  så  han 
vidste  ikke  noget  om  det  sidste,  der 
var  sket.  Han  havde  taget  sig  en 
fridag. 

Da  Søren,  Inge  og  Danny  på  vej 
hjem  fra  en  cykletur  kom  til  udkanten 
af  byen,  spurgte  Søren:  „Vil  du 
standse  ved  museet?" 

Danny  nikkede.  „Det  kan  jeg  lige 
så  godt.  Vi  skal  i  hvert  fald  forbi  der 
alligevel.  Hr.  Løvenfeldt  har  måske 
noget,  han  gerne  vil  have  mig  til  at 
gøre." 

„Klokken  er  ikke  så  mange",  sagde 
Inge,  „vil  du  arbejde  med  sommer- 
fuglene?" 

„Det  minder  mig  om",  sagde  Sø- 
ren —  „hvad  med  at  hjælpe  dig, 
Danny?  Du  sagde,  du  ville  spørge  hr. 
Løvenfeldt,  om  vi  måtte." 

„Det  har  jeg  glemt",  sagde  Danny 
undskyldende,  „men  nu  skal  jeg 
spørge  ham  om  det." 

Da  de  nærmede  sig  museet,  råbte 
Søren  pludselig:  „Hej  se  engang,  der 
holder  en  politibil  foran!" 


„Uha",  sagde  Danny.  „Jeg  håber 
sandelig  ikke,  der  er  sket  noget 
igen." 

„Måske  er  det  godt  nyt",  indskød 
Inge. 

„Måske  har  de  fanget  sommer- 
fuglerøveren og  har  bragt  ham  tilbage 
ti!  gerningstedet." 

Da  den  unge  detektiv-trio  brem- 
sede op  ved  indgangen  til  museet, 
hilste  overbetjent  Madsen  og  hr.  Lø- 
venfeldt  på  dem.  Danny  spurgte,  hvad 
der  var  sket,  og  de  fortalte  ham  hvor- 
dan de  stjålne  sommerfugle  var  blevet 
fundet. 

Danny  vidste  ikke,  hvad  han  skulle 
sige;  han  kunne  slet  ikke  tænke.  Det 
hele  var  ikke  blot  et  mysterium;  det 
var  et  mystisk  mysterium! 

Hr.  Løvenfeldt,  overbetjent  Madsen 
og  de  tre  unge  mennesker  stod  og 
kiggede  på  en  politibetjent,  der  løftede 
en  ramponeret,  gammel  skraldespand 
ned  fra  politibilen.  Hr.  Løvenfeldt  ud- 
brød forfærdet.  „Det  er  en  skandale! 
Hvorfor  vil  nogen  dog  gøre  sig  den 
ulejlighed  at  stjæle  sommerfugle  bare 
for  at  smide  dem  ud  igen.  Det  er  der 
simpelthen  ikke  nogen  mening  i!" 

„Der  er  noget,  som  er  endnu  mere 
mærkeligt  end  det!",  sagde  overbe- 
tjenten. „Jeg  fik  vore  laboratoriefolk 
til  at  undersøge  dem  for  at  se,  om  det 
kunne  føre  til  noget  spor  — " 

„Fandt  I  så  ud  af  noget?"  afbrød 
Danny  ivrigt. 

Overbetjent  Madsen  rystede  på 
hovedet.  „Nej.  Men  vi  fandt  denne." 
Han  tog  en  konvolut  op  af  lommen  og 
rystede  indholdet  ud  i  hånden,  som 
han  rakte  frem,  så  de  kunne  se  hvad 
det  var.  Det  havde  engang  været  en 
cremefarvet  sommerfugl,  men  den 
lignede  ikke  noget  som  helst  nu. 

„Hvad  mener  I",  udbrød  hr.  Løven- 


feldt.   „Den   ser  ud,   som   om   den   er 
blevet  brændt!" 

„Det  er  rigtigt",  nikkede  over- 
betjent Madsen.  „Det  er  den  også. 
Hver  eneste  hvid  eller  gul  eller  meget 
lys  sommerfugl  i  den  skraldespand 
har  fået  sine  vinger  svedet.  I  nogle  få 
tilfælde  er  de  blevet  helt  krusede  som 
denne.  Men  de  mørkere  er  ikke  blevet 
rørt.  Nå,  hvad  får  De  så  ud  af  det?" 

Hr.  Løvenfeldt  rystede  på  hovedet. 
„Jeg  begriber  overhovedet  ikke  noget 
af  dette",  sagde  han.  Så  vendte  han 
sig  om  mod  Danny. 

„Tag  skraldespanden  med  ind, 
Danny,  og  prøv  at  redde,  hvad  reddes 
kan."  Han  rystede  igen  på  hovedet. 
„En  skam,  det  er,  hvad  det  er!" 

Inde  på  sit  kontor  satte  Danny 
skraldespanden  ved  siden  af  arbejds- 
bordet. Omhyggeligt  pillede  han  ind- 
holdet fra  hinanden,  indtil  han  fandt 
en  sommerfugl,  hvis  cremefarvede 
vinger  havde  rustfarvede,  svedne  plet- 
ter. Hvorfor  havde  nogen  dog  lyst  til 
at  brænde  en  sommerfugl?  Hvorfor 
var  kun  de  lyse  blevet  brændt  og  ikke 
de  mørke?  Og  hvorfor  havde  tyven 
endda  gjort  sig  den  ulejlighed  at  smide 
dem  i  en  skraldespand,  når  det  kunne 
have  været  lige  så  let  at  putte  hele 
hele  herligheden  i  ovnen? 

Danny  sad  nu  og  stirrede  på  det 
forkullede  insekt.  Det  kørte  rundt  i 
hans  hjerne  med  spørgsmål,  han  ikke 
kunne  besvare.  Han  forstod  først  rig- 
tig nu,  hvordan  overbetjent  Madsen 
følte  det.  Nå,  sommerfuglene  var  i 
hvert  fald  kommet  til  veje  igen,  og 
nogle  af  dem  kunne  måske  reddes. 
Ville  nu  de,  der  var  blevet  stjålet  af 
den  maskerede  røver  i  Sønderby, 
også  vise  sig  igen  på  samme  måde? 
Ville  de  også  blive  brændt?  Og  i  så 

fald  hvorfor? 

(Sluttes  i  næste  nummer) 

Undervisning,  der  vil 


ændre  livsførelsen 


AF  CLARK  D.WEBB 


Jesus  sagde  for  næsten  2000  år  siden: 

„Ikke  enhver,  der  siger  til  mig:  .Herre,  Herre!'  skal 
komme  ind  i  Himmeriget,  men  den,  der  gør  min  himmelske 
Faders  vilje."  (Matt.  7:21.) 

I  1905,  da  David  O.  McKay  var  assisterende  forstander 
for  Weber  Stake  søndagsskole,  skrev  han  noget  om  at 
hjælpe  eleverne  til  at  gøre  brug  af  en  lekties  formål.  Han 
skrev:  „Det  er  ikke  nok  at  vide,  hvad  der  er  godt,  vi  skal 
gøre  godt."  Treogtres  år  senere  skrev  psykologen  Victor 
B.  Cline  efter  at  have  fremført  et  eksempel  på,  at  de 
ydre,  religiøse  adfærd  blandt  en  gruppe  mennesker  (heri 
medregnet  Sidste  Dages  Hellige),  „næsten  ingen  forbin- 
delse har"  med  den  sande,  kristne  barmhjertigheds  prak- 
sis: „Disse  opdagelser  viser  sandelig,  at  vi  som  lærere 
kommer  ynkeligt  til  kort,  hvis  det,  som  børn  og  voksne 
lærer .  .  .  ikke  omsættes  i  praksis  eller  på  en  eller  anden 
måde  ændrer  deres  livsførelse  ti!  det  bedre." 

Indholdet  af  disse  udtalelser  er  tydeligt:  Det  er  ikke 
kundskab  om  Evangeliet,  der  frelser,  men  det  er  det,  at  vi 
gør  de  ting,  som  en  sådan  kundskab  åbenbarer  for  os.  Søn- 
dagsskolelærere! hvad  gør  I  for  at  hjælpe  jeres  klasse- 
medlemmer til  at  leve  i  overensstemmelse  med  deres 
forståelse  af  Evangeliet?  Vægten  af  denne  artikel  er  lagt 
på  at  foreslå  en  konkret  måde,  hvorpå  I  kan  lede  jeres 
elever  „ind  på  handlingens  vej"  for  at  anvende  Præsident 
McKay's  ord. 


Den  meste  lærdomstilegnelse  synes  at  finde  sted  på 
tre  trin:  erfaring  —  tanke  —  handling.  Det  vil  altså  sige,  at 
man  først  modtager  indtryk  gennem  sansernes  påvirkning: 
vi  ser,  hører,  lugter,  rører,  undersøger,  samler  kends- 
gerninger —  vi  søger.  Så  tænker  vi  over  disse  erfaringer: 
vi  diskuterer,  vi  vejer  for  og  imod,  vi  søger  råd,  beder, 
opstiller  mål,  lytter  til  guddommelige  anvisninger,  kon- 
sumerer åndelige  værdier  —  vi  former  begreber.  Til  sidst 
gør  vi  anvendelse  af  de  begreber  og  principper,  vi  har 
lært,  det  vil  sige,  vi  griber  anledninger  til  at  gøre  det,  vi 
ved,  der  skal  gøres,  vi  er  begejstrede  under  udførelsen, 
vi  holder  os  tilbage,  hvor  det  synes  passende,  vi  gør  det, 
vi  tror  er  rigtigt  —  vi  handler. 

Understregning  af  det  tredje  trin  i  tilegnelsesproces- 
sen: anvendelse  —  er  at  hjælpe  eleverne  at  „gøre  Fa- 
derens vilje".  Sæt  ikke  blot  som  formål  for  din  lektie  den 
ganske  simple  tilegnelse  af  kundskab  om  et  begreb  eller 
princip,  men  få  dine  klassemedlemmer  til  at  handle,  så 
de  demonstrerer  deres  kundskab.  Lærere  tror  ofte,  at  de 
allerede  gør  netop  dette,  og  at  de  ikke  trænger  til  at  ændre 
noget  ved  deres  undervisning  for  at  indarbejde  denne 
tanke.  Men  lad  os  sammenligne  nogle  udtalelser  fra 
lærere,  som  vil  illustrere  forskellen  mellem  at  undervise 
for  at  ændre  livsførelsen  og  undervisning  for  at  ændre 
kundskaben.  Læreren  afslutter  lektien  —  læg  mærke  til 
forskellen  på  de  to  nedennævnte  fremgangsmåder: 


At  ændre  kundskaben 

■\m  „Brødre,  vi  skal  hjælpe  vore 
kvorum-medlemmer. " 

2.  „Vi  bør  allesammen  holde  fami- 
liebøn." 

3_  „Vi  kan  altså  se,  at  tjeneste  er 
et  af  Evangeliets  første  princip- 
per." 

4_  „Piger  og  drenge,  I  kan  se  hvor 
vigtigt  det  er  at  lyde  jeres  for- 
ældre." 


At  ændre  livsførelsen 

-|_  „Brødre,  nu  da  vi  er  blevet  enige  om  at  gøre  noget  konkret  for  at  hjælpe 
hinanden,  hvilke  projekter  vil  l  så  foreslå?" 

2.  „Hvis  I  ikke  holder  regelmæssig  familiebøn,  vil  I  så  tage  et  skridt  hen 
mod  det  mål  allerede  i  aften?  Vil  I  i  aften  knæle  sammen  med  jeres 
familie?" 

3_  „Kaj,  hvad  vil  du  i  denne  uge  gøre  for  en  eller  anden  for  at  vise,  at  du 
har  forstået  princippet  om  tjeneste?" 

4_  „Børn,  fortæl  mig,  hvorledes  vi  kan  vise  kærlighed  til  vore  forældre  . . . 
Nu  vil  vi  bede  enhver  af  jer  om  at  finde  på  to  ting,  I  vil  gøre  i  den  kom- 
mende uge  for  at  vise  jeres  forældre,  at  I  elsker  dem." 

Undervisning  til  ændring  af  kundskab  afhænger  næsten 
helt  af  de  ord,  man  anvender  for  at  hjælpe  eleverne  til  at 
opnå  den  forståelse,  læreren  ønsker.  Undervisning  til 
ændring  af  livsførelsen  anvender  ikke  så  meget  ord  for  at 
uddele  kundskab  som  for  at  opildne  til  handling,  det  vil 
sige  hjælpe  klassens  medlemmer  til  at  gøre  noget.  At  fore- 
tage sig  noget  er  den  eneste  måde,  der  betyder  noget, 
når  man  vil  lære  noget. 

Undervisning  til  ændring  af  livsførelsen  får  en  lærer 
til  at  spørge  meget  alvorligt:  „Hvad  vil  et  menneske  spe- 
cielt gøre,  når  han  virkelig  „forstår"  det  princip,  jeg  prøver 
at  lære  min  klasse?"  Altså:  når  en  Sidste  Dages  Hellige 
„forstår"  bøn,  omvendelse,  eller  tempelægteskab,  Præste- 
dømmets magt  eller  et  hvilket  som  helst  evangelisk  prin- 


cip, hvad  gør  han  så,  som  den,  der  ikke  forstår  disse  ting, 
ikke  gør? 

Dette  understreger,  at  klassemedlemmernes  adfærd 
kan  være  lønnende  i  sig  selv.  Den  kan  indskrænke  den 
tendens,  lærere  har  til  at  tro,  at  hvis  eleverne  kan  tale  med 
om  et  princip,  så  har  de  lært  det.  Evnen  til  at  tale  om  bøn 
eller  lydighed  er  nødvendigvis  nogen  garanti  for,  at  taleren 
selv  beder  meget  eller  er  lydig.  Ord  er  kun  de  symboler, 
der  står  for  en  eller  anden  realitet;  når  det  gælder  under- 
visning i  Kirken,  er  de  aldrig  realiteten  selv. 

Vor  religion  er  ikke  blot  en  idé.  Den  er  en  metode. 

I  næste  måned  vil  vi  fremkomme  med  nogle  specielle 
forslag  til  bestemmelse  af  formål  for  jeres  lektier,  og  som 
vil  hjælpe  eleverne  til  at  leve  Evangeliet.  O 


Nadververs  for  Januar 


Senior-Søndagsskolen 

„Dette  er  min  gerning  og  herlig- 
hed at  tilvejebringe  udødelighed  og 
evigt  liv  for  mennesket."  (Moses 
1:39.) 


Junior-Søndagsskolen 

„Du   skal   elske   din   næste   som 
dig  selv."  (Matt.  22:39.) 

Fællesrecitation  d.  2.  februar  1969 

De  to  skriftsteder  bør  læres  udenad  i  løbet  af  januar  måned  af  eleverne  i  kursus  12  og  18.  Hver  klasse  reciterer  et  skrift- 
sted ved  søndagsskolens  forprogram  fastesøndag. 

KURSUS  12 

(Johannes  minder  os  her  om,  at  vi  er  Guds  børn,  og  hvis  vi  følger  Hans  vej,  vil  vi  vende  tilbage  til  Guds  nærhed  som  op- 
højede, genopstandne  væsener.) 

„I  elskede,  nu  er  vi  Guds  børn,  og  det  er  endnu  ikke  åbenbaret,  hvad  vi  engang  skal  blive.  Men  vi  ved,  at  når  Han  åbenbares, 
skal  vi  blive  ham  lige,  thi  vi  skal  se  ham,  som  han  er."  (1.  Johs.  3:2) 

KURSUS  18 

(I  dette  skriftsted  fortæller  Jesus  os,  at  som  børn  af  vor  himmelske  Fader  kan  og  må  vi  blive  Gud  lig  i  tanke  og  gerning.) 
„Så  vær  da  I  fuldkomne,  som  jeres  himmelske  Fader  er  fuldkommen."  (Matt.  5:48) 

GUF's  SPORTSPROGRAM 


Kirken  lærer  os,  at  vi  alle  bør  leve  et  velafbalanceret 
liv.  En  betydelig  faktor  i  opnåelsen  af  denne  balance  er 
utvivlsomt  den  afslapning  og  den  fysiske  udvikling,  der 
kommer  af  at  deltage  i  sport.  Af  stor  vigtighed  er  den 
vægt,  der  lægges  på  holdets  og  den  enkeltes  sportsånd 
i  organiserede  konkurrencer. 

Konkurrence-aktiviteter  for  Deres  unge  mennsker  med 
turneringer  for  hele  Kirken  afholdes  årligt  i  Salt  Lake  City 
og  omfatter  softball,  baseball,  basketball,  volleyball  og  golf. 
Kirkens  turneringer  har  bragt  spillere  sammen  fra  mange 
lande. 

For  at  opfylde  et  af  Gensidig  Uddannelses  Forenings 
vigtigste  mål,  nemlig  at  skabe  åndelig  rekreation  for  Kir- 
kens medlemmer,  bliver  der  afholdt  organiserede  konkur- 
rence-stævner over  hele  verden.  Nårsomhelst  der  bliver 
organiseret  en  GUF,  bør  der  startes  sports-konkurrencer 
i  det  pågældende  lands  mest  fremherskende  sportsgrene. 

Undersøgelser,  der  er  foretaget  i  de  seneste  år,  har 
vist,  at  Kirkens  sportsprogram  bringer  omkring  1000 
nyomvendte  ind  i  Kirken  hvert  år  og  genaktiverer  omkring 
2000,  ligeledes  årligt.  Omvendelse  finder  sted,  fordi  ikke- 
medlemmer  bliver  imponeret  over  de  unge  menneskers 
handlinger  og  åndelighed  inden  for  Kirken,  som  de  kom- 
mer i  forbindelse  med.  Hvert  eneste  hold  og  hver  eneste 
individuelle  sportsmand  styres  af  faste  sportslige  regler, 
og  det  forventes  af  lederne  og  de  ansvarlige,  at  de  iagt- 
tager høje  standarder  i  deres  ledelse  og  træning. 

I  løbet  af  de  seneste  sæsoner  har  omkring  2000  hold 
med  ca.  20.000  medlemmer  deltaget  i  basketball-program- 
met alene. 


i  g 


Her  følger  et  uddrag  af  et  brev,  der  er  skrevet  af  en 
stavspræsident  om  basketballturneringen  for  hele  Kirken: 

„De  ville  have  haft  en  stor  åndelig  oplevelse,  hvis  De 
havde  været  sammen  med  os  i  omklædningsrummet,  efter 
at  vort  hold  havde  tabt  mesterskabskampen  fredag  aften. 
Drengene  var  naturligvis  skuffede,  men  der  var  hverken 
bitterhed  eller  fordømmelse  af  drengene  selv  eller  holdet 
som  sådan.  Der  var  kun  stor  taknemmelighed  for  den  dej- 
lige oplevelse,  de  havde  haft  sammen  som  venner,  og  for 
den  mulighed,  de  havde  haft  for  at  repræsentere  deres 
ward  og  stav  i  turneringen.  Deres  træner  sagde:  „Drenge, 
vi  tabte  til  et  godt  hold.  Vi  gjorde,  hvad  vi  kunne.  Vi  kan 
være  taknemmelige  for  de  gode  stunder,  vi  har  haft  sam- 
men, for  de  venskabsbånd,  vi  har  knyttet,  og  for  det  privi- 
legium vi  har  haft  at  spille  sammen  i  denne  turnering."  Vi 
begyndte  hver  kamp  med  en  bøn  om  hjælp  til  at  kunne 
gøre  vort  bedste  og  til  at  være  gode  sportsmænd,  og 
Herren  har  velsignet  os." 

Alt,  hvad  der  kræves  for  at  holde  GUF's  sportspro- 
gram i  gang  i  et  hvilketsomhelst  område,  er,  at  man  har  en 
interesseret  og  begejstret  leder.  Der  er  en  sportskomité  i 
GUF's  generalledelse,  der  er  villig  til  at  hjælpe  hverteneste 
område,  som  ønsker  at  danne  en  organisation  for  at  ud- 
føre sportsprogrammet,  og  som  kan  give  reglerne  for  en 
hvilken  som  helst  sportsgren  hvorsomhelst  i  verden.  De 
har  allerede  opstillet  de  grundlæggende  regler,  standarder 
og  fremgangsmåder,  hvorefter  man  skal  starte  eller  holde 
programmet  i  gang.  På  forlangende  vil  der  blive  sendt  et 
udkast  til  ledelsen  i  enhver  stav  eller  mission  inden  for 
Kirken.  Dette  program  er  bemærkelsesværdigt  derved,  at 
det  giver  alle  og  enhver  lejlighed  til  at  føle  spændingen 
ved  konkurrence.  Drengen  behøver  ikke  være  den  største, 
den  højeste  eller  den  bedste.  Han  behøver  ikke  at  være 
medlem  af  Kirken. 

En  velkendt  person  inden  for  sportskredse  i  USA  sagde 
engang  om  Kirkens  kampe:  „Der  findes  ingen  sammen- 
slutning, som  vi  fungerer  i,  der  har  finere  og  bedre  op- 
dragne spillere." 

Unge  mænd,  som  kun  synes  at  have  ringe  interesse 
for  det  religiøse,  kan  bringes  under  Kirkens  indflydelse 
gennem  sportslige  aktiviteter.  Ved  at  give  dem  det,  de 
ønsker,  kan  man  bringe  dem  til  erkendelse  af,  hvad  de 
behøver  for  at  få  et  virkeligt  lykkeligt  liv. 

Dette  program  kan  være  en  stor  hjælp  til  at  gøre  de 
unge  mænd  stærke  i  Kirken  og  vil  kunne  bistå  dem  i  udvik- 
lingen af  et  vidnesbyrd  og  deres  ønske  om  at  leve  ret- 
færdigt. O 

Vær  tro  mod  sandheden 


AF  STEPHEN  R.  COVEY, 
tidligere  præsident  for  den  irske  mission. 


Medens  jeg  udførte  missionærarbejde  i  Irland  læste  jeg 
igen  og  igen  en  enkel,  men  meget  betydningsfuld  lektie  om 
begrebet  vidnesbyrd:  „Man  vil  komme  til  at  kende  sand- 
heden i  samme  grad  som  man  er  tro  mod  sandheden." 

At  lære  om  Jesu  Kristi  guddommelighed  er  anderledes 
end  at  lære  om  noget  hvilket  som  helst  andet.  Det  er  ikke  i 
første  række  et  spørgsmål  om  at  indhente  kundskab,  om 
logik  eller  om  fornuftsslutninger,  om  beviser  i  skriften  eller 
om  historiske  kendsgerninger.  At  tilegne  sig  forstands- 
mæssige kundskaber  om  sandheden  er  kun  en  ringe  er- 
statning for  virkelig  at  leve,  som  vi  skal  for  at  få  den  viden, 
vi  søger.  For  den  form  for  lærdom,  der  kræves  her,  er  for- 
skellig fra  alt  andet. 

Igen  er  princippet  i  denne  lærdom:  Vi  kan  få  kundskab 
om  Herren,  ikke  blot  ved  at  gå  i  gang  med  at  finde  sand- 
heden, men  ved  at  være  tro.  Kun  ved  at  flette  denne  sand- 
hed ind  i  vort  liv  kan  vi  finde  den. 

HVOR  LIGGER  ANSVARET? 

Vor  Fader  i  himlen  har  lovet  at  give  et  vidnesbyrd  om 
Hans  Søns  guddommelighed  gennem  den  Helligånd  til  alle, 
som  er  værdige  dertil.  Ansvaret  ligger  derfor  hos  os  selv, 
at  vi  skal  gøre  os  værdige.  Det  er  ikke  Herren,  der  skal 
tage  sig  sammen  og  sætte  sig  i  forbindelse  med  os.  Det  er 
os,  der  må  forandre  os  selv  og  forbedre  os  for  at  modtage 
det  budskab,  Han  har  lovet. 

Når  vi  engang  forstår  klart,  at  „mine  tanker  er  ej  eders, 
og  eders  veje  ej  mine,  lyder  det  fra  Herren"  (Esajas  55:8); 
at  „således  kender  heller  ingen,  hvad  der  bor  i  Gud,  uden 
Guds  Ånd"  (1.  Kor.  2:11);  at  „hvis  nogen  vil  gøre  hans 
vilje,  skal  han  erfare,  om  læren  er  fra  Gud"  (Johannes 
7:17);  så  begynder  vi  at  lede  inden  i  os  selv  efter  nøglen 


til  denne  lære.  Vi  spørger:  „Hvor  oprigtig  er  jeg?"  Ønsker 
jeg  virkelig  at  kende  sandheden?  Er  jeg  villig  til  at  betale 
den  pris,  der  er  nødvendig  i  form  af  studium,  bøn,  omven- 
delse og  tjeneste  for  at  gøre  mig  værdig?" 

Mange  opdager,  at  det  ikke  er  Kristus,  ej  heller  pro- 
feterne, der  vidner  om  Ham,  de  tvivler  på.  I  deres  oprigtige 
selvransagelse  kan  de  ikke  ærligt  lægge  skylden  på  Her- 
ren for,  at  det  mislykkes  for  dem  at  modtage  et  vidnesbyrd. 
Det,  de  virkelig  tvivler  på,  er  deres  evne  til  at  gøre  sig  selv 
værdige.  De  aner,  at  hindringen  eller  svagheden  ligger  hos 
dem  selv. 

En  undersøger  skrev:  „Jeg  tvivlede  på,  om  jeg  virkelig 
kunne,  ja,  om  jeg  virkelig  ønskede  at  holde  op  med  at 
ryge."  Andre  anerkender  også  i  denne  selvretfærdige 
krise,  at  det  problem,  der  ligger  hos  dem  selv,  er  —  intel- 
lektuel stolthed  måske,  eller  overfølsomhed,  eller  materia- 
listiske ønsker,  eller  hykleri.  De  siger,  at  det  er  mislykket 
for  dem  at  få  et  vidnesbyrd  om  Kristi  guddommelighed, 
„fordi  deres  hjerter  er  de  verdslige  ting  hengivne,  og  de 
tragter  efter  menneskelig  ære,  så  de  ikke  kan  lære  denne 
ene  lektie:  ...  at  himlens  kræfter  ikke  kan  kontrolleres 
eller  bruges  uden  ved  retfærdighedens  grundsætninger." 
(L&P  121:35-36) 

AT  ÆNDRE  SIN  PERSONLIGHED 

Mange  mennesker  kan  ikke  lide  dette  princip,  fordi  det 
medfører  nogle  pinefulde  indrømmelser  om  én  selv,  og  det 
kræver  store  anstrengelser  at  ændre  sin  personlighed. 
Man  kan  ikke  på  nogen  måde  skyde  genvej  forbi  disse 
indrømmelser  eller  disse  anstrengelser.  Det  er  ikke  et 
spørgsmål  om  blot  at  indhente  kundskab,  medens  man  selv 
forbliver  den  samme.  Personen  selv  må  ændre  sig,  hvis 

man  skal  blive  i  stand  til  at  modtage  et  vidnesbyrd  om 
Kristi  guddommelighed. 

Dette  princip  truede  jødernes  stolte  forhåbninger  på 
Frelserens  tid;  de,  som  så  frem  til  en  Messias  med  stor 
politisk  magt,  som  ville  påtage  sig  det  ansvar  at  ændre 
verden,  så  de  ikke  behøvede  at  ændre  sig.  De  troede,  at 
det  evige  liv  var  at  granske  skrifterne.  Men  Kristus  lærte 
dem  denne  „vanskelige"  uundgåelige  lære,  at  selv  skrif- 
terne fremhævede,  at  ord  ikke  var  nok,  men  at  det  var 
nødvendigt  at  komme  til  Ham  personligt,  for  at  leve  efter 
Hans  lære.  „Skrifterne",  sagde  Jesus,  „vidner  om  mig.  Og 
dog  vil  I  ikke  komme  til  mig  for  at  få  liv."  (Johannes  5: 
39-40) 

VOR  SAMVITTIGHED 

Vi  kommer  til  Kristus  på  Hans  betingelser.  Herren  frem- 
hævede disse  betingelser  personligt,  da  Han  var  på  jor- 
den; og  bagefter  gennem  sine  profeter.  Nogle  af  disse 
instruktioner  understreger,  at  blot  det  at  studere  er  ikke 
nok;  vi  må  have  levende  kontakt  med  Kristi  Ånd.  Denne 
kontakt  formidles  gennem  ens  egen  samvittighed. 

Hvordan  rådfører  en  person  sig  med  sin  egen  sam- 
vittighed? Nu  må  De  ærligt  spørge  Dem  selv:  „Hvad  burde 
jeg  gøre  for  at  komme  nærmere  til  Frelseren?"  Hør  nu 
efter!  Mediter.  Ransag  Dem  selv,  og  lyt  igen.  De  vil  høre 
en  stemme  tale  til  Dem;  den  bestandige,  stille  samvittig- 
hedens stemme.  De  vil  ikke  høre  den  i  øret.  De  vil  føle  den 
inden  i  Dem  selv  —  dybt  inde  i  Dem  selv  —  i  Deres  hjerte 
og  Deres  sind.  Den  vil  fortælle  Dem  nøjagtigt,  hvad  De 
skal  gøre  for  at  komme  nærmere  til  Herren.  De  vil  erkende 
visse  handlinger,  som  kalder  på  omvendelse,  en  eller 
anden,  De  burde  være  venligere  over  for,  en  eller  anden, 
hvis  tilgivelse,  De  burde  bede  om,  en  eller  anden  vane, 
De  burde  overvinde,  en  eller  anden  dyd,  De  burde  udvikle. 
Det,  som  De  hører  eller  føler  i  Deres  samvittighed,  er 
Deres  personlige  opskrift  på  at  få  et  levende  vidnesbyrd 
om  Jesus  Kristus. 

VI   LYTTER  IKKE! 

Herren  prøver  måske  på  at  komme  i  forbindelse  med 
os,  medens  vi  forhærder  vor  hjerter  mod  Ham,  sådan  som 
Nephi  antyder,  at  Laman  og  Lemuel  havde  gjort:  „I  har 
hørt  hans  røst  gang  på  gang  .  .  .  men  I  har  mistet  evnen  til 
at  fornemme,  så  at  I  ikke  kan  forstå  hans  ord."  (1  Nephi 
17:45) 

Vi  begynder  nu  at  tilbede  og  tjene  Gud.  Vore  bønner 
bliver  på  en  måde  mekaniske  og  som  en  fast  remse,  og 
man  beder  den  af  pligt,  ikke  fordi  man  ønsker  det.  „De 
ærer  mig  med  læberne;  men  deres  hjerte  er  fjernt  fra 
mig."  Det  er  ikke  noget  under,  at  mange  af  os  taber  troen 
på  bønnen:  vi  får  ikke  noget  svar,  vi  har  ikke  en  samtale 
med  Herren.  Vi  lytter  ikke. 

Vi  bør  prøve  at  „lytte"  i  vore  bønner.  Når  vi  beder  om 
en  særlig  velsignelse,  lad  os  da  tavst  lytte  med  vore  hjer- 
ter for  at  forstå  den  lov,  ifølge  hvilken  den  er  forjættet. 
(Se  Lære  og  Pagter  130:20,  21.)  Når  vi  hører  svaret  i  vore 
hjerter,  lad  os  da  omhyggeligt  overveje  det  og  ærligt  ran- 
sage os  selv  for  at  prøve,  om  vi  er  villige  til  at  adlyde  denne 
lov.  Hvis  det  er  tilfældet,  lad  os  da  svare  tilbage  og  give 


Herren  vort  løfte  om  at  ville  adlyde.  Hvis  vi  ikke  er  villige 
til  at  adlyde,  lad  os  da  ikke  bede  om  velsignelsen.  Hvis  vi 
ikke  er  villige  til  at  forpligte  os  selv  til  at  gøre  os  værdige 
til  et  levende  vidnesbyrd  om  Kristus,  vil  vi  ikke  modtage  et 
sådant. 

„Far  ikke  vild,  Gud  lader  sig  ikke  spotte!  Thi  hvad  et 
menneske  sår,  det  skal  han  også  høste."  (Gaiaterne  6:7) 

ET  LEVENDE  VIDNESBYRD 

Kun  få  ting  vil  inspirere  mere  til  at  være  ærlig  mod  sig 
selv  og  til  at  være  ydmyg  end  en  oprigtig,  lyttende  bøn, 
hvor  man  fører  en  samtale  med  Herren.  Den  bringer  os  i 
levende  kontakt  med  lyset  og  Kristi  Ånd.  I  denne  indstil- 
ling, når  vi  er  fuldstændig  ærlige,  ydmyge,  hjælpsomme 
og  hengivne,  kan  vi  i  bogstavelig  forstand  have  den  Hellig- 
ånd som  vor  vejleder  og  ledsager;  og  den  Heligånd  vil 
overdrage  os  et  vidnesbyrd  om  Jesu  Kristi  guddommelig- 
hed. 

Uanset  hvor  intelligente  og  kundskabsrige  vi  er,  vil  vi, 
med  mindre  vi  har  haft  en  virkelig  og  personlig  oplevelse 
med  Guds  Ånd,  ikke  vide  mere  om  Kristus  end  den  mand, 
der  har  været  blind  fra  fødslen,  ved  om  lys  og  synsevne, 
ligegyldig  hvor  stor  en  tungefærdighed  han  har  til  at  be- 
skrive øjets  anatomi  eller  lysets  egenskaber. 

Dette  personlige  vidnesbyrd  er  således  noget  levende. 
Det  er  ikke  lånt  fra  en  anden,  og  det  er  heller  ikke  lånt  fra 
erindringen  om  forbigangen  åndelighed. 

Det  er  snarere  en  kilde  af  „levende  vand"  (Johannes 
4:10),  der  udspringer  af  stadige  og  virkelige  erfaringer, 
som  fås  ved  oprigtig  bøn,  studium,  omvendelse,  indgåelse 
af  pagter,  lydighed  og  tjeneste  -  alt  opnået  gennem  dette 
livgivende  princip,  at  det  gøres  med  „fast  forsæt".  (Se 
Moroni  10:4-5) 

At  kende  Kristus  er  at  stræbe  bestandigt  efter  at  blive 
Ham  lig,  at  blive  en  del  af  den  guddommelige  natur.  (Se 
2.  Peter  1 :3— 8)  Et  sådant  stadium  af  viden  og  væren  gør 
os  værdige  til  evigt  liv.  (Se  Johannes  17:3)  Q 

(Forts,  fra  side  14) 

Jeg  tror  ikke,  at  jeg  havde  giftet  mig  med  Roger  allige- 
vel, men  hvem  ved?  Engang  tænkte  jeg,  at  livet  er  en  flod, 
der  på  en  eller  anden  måde  altid  fører  til  havet.  Uanset 
hvilken  vej,  vi  tager,  tænkte  jeg,  kan  vi  ikke  undgå  at 
komme  tilbage  til  Gud.  Men  det  er  ikke  altid  sådan.  Et  lille 
vandløb,  der  afskæres  fra  sit  naturlige  løb,  kan  tørre  ud 
eller  blive  opfanget  i  en  stillestående  dam. 

På  grund  af  dette  er  mit  hjerte  fyldt  med  taknemmelig- 
hed mod  Lyle  Holbrook  og  mod  Kirken,  som  udsender 
unge  mænd  som  ham  for  at  prædike  Evangeliet  over  hele 
verden.  For  det  var  i  Kirken,  at  jeg  mødte  min  ægtemand 
Jim,  og  det  var  i  Kirken,  vi  blev  gift  for  tid  og  al  evighed. 

Nu  er  kaldet  kommet  til  den  førstefødte  af  vore  børn. 
Er  der  én  et  sted,  der  venter  på  det  budskab,  som  han  kan 
bringe?  Hvis  det  er  tilfældet,  må  Paul  bringe  det.  Herren 
har  givet  mig  20  år  af  min  søns  liv.  To  år  er  kun  lidt  at  give 
til  gengæld. 

Når  biskoppen  kalder,  vil  Paul  være  stolt  over  at  kunne 
give  ham  sit  svar.  Hvad  mig  angår,  så  traf  jeg  mit  valg  den 
aften,  da  jeg  sagde  farvel  til  Roger.  Q 

Den  barmhjertige 


AF  SUZANNE  EYESTONE 


Det  var  en  af  disse  dage  i  det  sene  efterår,  hvor  det 
pludselig  bliver  frostvejr.  Det  var  søndag  morgen,  og  jeg 
var  på  vej  til  Kirken.  Jeg  var  kørt  tidligt  hjemmefra,  da  jeg 
måtte  køre  forsigtigt  på  grund  af  de  isplettede  veje.  Bilen 
begyndte  at  varme,  og  jeg  sang  muntert  akkompagneret 
af  bilens  motor,  der  bankede  og  hostede  på  en  ny  måde. 
Min  ånde  frøs  til  skrøbelige  ismønstre  på  forruden. 

Først  da  jeg  standsede  for  rødt  lys,  lagde  jeg  mærke 
til  nogle  store  skyer,  der  kom  ud  fra  bilens  køler. 

„Åh  nej",  tænkte  jeg,  „jeg  har  ødelagt  bilen."  jeg 
styrede  ind  til  kantstenen,  afbrød  motoren  og  stod  ud.  Jeg 
løftede  motorhjelmen  og  kiggede  ned  i  motoren.  Det  eneste 
jeg  forstod  at  gøre  var  at  skrue  låget  af  køleren.  Jeg  havde 
set  far  gøre  det  flere  gange. 

Låget  var  varmt,  og  jeg  brændte  mine  fingre,  idet  jeg 
skruede  det  af  og  smed  det  hurtigt  fra  mig.  Damp  og 
kogende  vand  fossede  op,  og  jeg  undgik  med  nød  og 
næppe  at  blive  forbrændt,  og  nu  dannede  der  sig  endnu 
flere  hvide  skyer  i  den  kolde  luft.  „Åh  nej,  åh  nej!"  Nye 
bange  anelser  slog  mig,  og  tårerne  trængte  sig  på  og 
begyndte  at  løbe  i  tynde  striber  ned  ad  mit  ansigt. 

De  forbipasserende  biler  sagtnede  farten,  og  passa- 
gererne stirrede.  Folk,  der  var  ude  at  spadsere,  kiggede 
også,  når  de  gik  forbi  med  hænderne  dybt  begravet  i  lom- 
merne. „Åh,  nej",  sukkede  jeg,  idet  jeg  satte  mig  ind  i  bilen 
og  skjulte  ansigtet  i  hænderne.  Kirken  måtte  vente,  jeg 
skulle  ingen  steder  nu. 

Flere  minutter  senere  var  der  en,  der  bankede  på 
vinduet. 

„  Har  De  brug  for  hjælp?" 

„Ih,  ja!",  nikkede  jeg,  både  lettet  og  taknemmelig. 

En  dreng  på  16—18  år  stirrede  gennem  ruden.  Langt 
lyst  hår  hang  rundt  om  hovedet  på  ham  og  skjulte  næsten 
hans  øjne.  Han   rystede  lidt  i   kulden  og  knappede   med 


tynde  fingre  sin  røde  sweater.  Et  par  cowboybukser  og 
ditto  støvler  fuldstændiggjorde  hans  påklædning. 

„Jeg  ved  ikke,  hvad  der  er  i  vejen",  forklarede  jeg,  idet 
jeg  stod  ud  af  bilen.  „Motoren  begyndte  bare  at  dampe." 

Han  bøjede  sig  fremover,  kiggede  ned  i  motoren  og 
følte  på  køleren  .  .  . 

„Hvor  skal  De  hen?",  spurgte  han,  idet  han  gned 
fingrene  i  sine  cowboybukser  og  udforskede  mine  rød- 
randede øjne  og  mine  tårestribede  kinder. 

„I  kirke",  svarede  jeg.  „Jeg  skal  synge  i  koret." 

Da  han  hørte  ordet  „kirke",  løftede  han  det  ene  øjen- 
bryn en  lille  smule  og  smilede. 

„Nå,  det  ser  ud  til,  at  alt  hvad  der  er  sket,  er,  at  Deres 
køler  er  frossen."  Han  kiggede  ned  i  motoren  igen. 

„Vandet  har  ikke  kunnet  komme  igennem,  og  det  er 
blevet  ophedet  og  har  kogt  over."  Han  rodede  lidt  rundt 
igen  og  rettede  sig  så  endelig  op  og  så  på  mig. 

„Jeg  tror,  at  alt,  hvad  De  har  brug  for,  er  et  tæppe  til 
at  pakke  om  køleren  nogle  få  minutter,  noget  mere  vand, 
og  så  vil  alt  være  i  orden. " 

Han  tog  et  tæppe  fra  sin  farvestrålende  gamle  bil  og 
dækkede  omhyggeligt  køleren  og  hjelmen  til. 

„Der  er  en  benzintank  nogle  få  gader  længere  henne. 
Jeg  smutter  lige  hen  efter  noget  vand.  Det  varer  kun  nogle 
få  minutter." 

Han  gassede  sin  vogn  op,  brølede  omkring  hjørnet,  så 
det  hvinede  i  dækkene,  og  forsvandt. 

Inden  længe  var  han  tilbage  og  hældte  vand  fra  en 
dunk  ned  i  køleren.  Han  ventede,  medens  jeg  startede 
bilen  og  fulgte  så  bagefter  mig,  indtil  jeg  nåede  kirken.  Så 
forsvandt  han  med  et  drøn  i  hornet  og  et  vink  til  farvel. 

„Hov,  vent  lidt!",  råbte  jeg,  da  jeg  kunne  begynde  at 
tænke  igen.  „Jeg  har  ikke  engang  sagt  tak  — "  Men  på  den 
anden  side,  hvordan  skal  man  takke  en  barmhjertig  sama- 
ritan? O 

Et  kærlighedsværk 


„Når  man  elsker  og  ærer  Profeten  David  O.  McKay,  og  ens  lærer  — 
Edwin  L.  Kamauoha  —  har  en  vidunderlig  måde  at  vise  det  på,  bliver  man 
naturligvis  ivrig  efter  at  hjælpe  til." 

Således  udtrykker  40  elever  sig  på  skolen  i  Apia  i  det  vestlige  Samoa. 
De  har  forenet  sig  med  deres  lærer  og  påtaget  sig  det  stykke  arbejde  at 
udsmykke  området  omkring  McKay  Falls.  Der  er  blevet  anlagt  et  grønt 
område,  som  er  opkaldt  efter  Præsident  McKay.  Efter  at  have  besøgt 
stedet  sørgede  George  R.  Hill,  assisterende  GUF-generalforstander,  for, 
at  der  blev  sendt  en  messing plakkette  fra  hovedlandet.  Drengene  har  lavet 
en  sti  ned  til  McKay  Falls  og  gjort  den  sikker  for  de  mange  besøgende,  der 
kommer  til  stedet.  Pigerne  har  plantet  Taro,  og  de  har  samlet  sten,  der  skal 
knuses  og  bruges  til  opbygningen  af  en  tør  og  sikker  sti  gennem  det 
grønne,  smukke  og  hellige  område.  O 

To  omvendte 
betragter 

Kirken 

AF  ED  PRUYN 

(Broder  Edward  Pruyn,  der  gjorde  tjeneste  som  bibliotekar 
i  Trenton  (New  Jersey)  Ward,  døde  sidste  år.) 


Vi  vidste  ikke,  at  vi  ledte  efter  en  kirke.  Vi  fandt  den 
næsten  ved  et  tilfælde  ved  at  se  den  film,  der  blev  vist  i 
Mormonpavillonnen  på  verdensudstillingen  i  New  York.  I 
grunden  var  min  kone  Rosean  og  jeg  ligesom  alle  andre 
mennesker,  bortset  fra  at  vi  måske  var  udstyret  med  en 
usædvanlig  nysgerrighed.  Ligesom  andre  ville  vi  gerne 
kende  svarene  på  tre  spørgsmål:  Hvor  kom  vi  fra?  Hvor 
skal  vi  hen?  Hvorfor  er  vi  her?  Vi  er  sikre  på,  at  alle  men- 
nesker har  stillet  disse  spørgsmål  på  en  eller  anden  måde. 
I  mange  tilfælde,  som  i  vort  eget,  stiller  man  ikke  spørgs- 
målene højt,  men  for  os  selv  havde  vi  stillet  dem  mange 
gange. 

Filmen  på  verdensudstillingen  samlede  vor  opmærk- 
somhed om  disse  emner.  Omkring  en  halv  time  efter  at 
vi  havde  forladt  pavillonen  spurgte  vi  hinanden,  om  vi 
kunne  tro  på  det  budskab,  som  filmen  havde  bragt  os. 
Vi  blev  enige  om,  at  vi  ikke  alene  kunne  tro  budskabet  — 
det  ville  være  en  vidunderlig  tro  —  men  at  vi  burde  tro  bud- 
skabet. Vi  havde  skrevet  vore  navne  på  listen  over  be- 
søgende i  pavillonen,  og  gennem  følgende  besøg  fra 
ældsterne  fik  vi  mere  at  vide  om  det  budskab,  som  Kirken 
gav  til  verden.  Vi  blev  endelig  døbt  den.  19  september 
1964. 

Hvordan  accepterer  vore  naboer  os  som  Sidste  Dages 
Hellige?  Vi  bor  i  et  kosmopolitisk  område,  og  vi  diskuterer 
sjældent  religion.  Men  vi  har  ikke  holdt  vor  kirkelige  til- 
hørsforhold som  nogen  hemmelighed,  og  vore  naboer  er 
forbavset  over,  at  vi  frivilligt  har  sluttet  os  til  en  kirke,  der 
gør  sig  til  talsmand  for  så  stærke  meninger  imod  kaffe,  te, 
tobak  og  alkohol.  Hvor  vi  bor,  bruges  disse  fire  ting  i  vid 
udstrækning,  og  de  er  næsten  blevet  en  nødvendighed, 
når  naboerne  kommer  sammen,  men  vore  naboer  har  ac- 
cepteret os  og  vor  tro,  og  de  har  ikke  ændret  deres  fort- 
satte venskab  og  interesse  for  os  som  naboer. 

Vi  er  stolte  af  vort  medlemskab  i  Kirken  og  ligeledes 
stolte  af  den  arv,  hvormed  medlemskabet  begaver  os.  Vi 
har  læst  og  studeret  Kirkens  historie  og  kender  den  høje 
pris,  som  andre  har  måtte  betale  for  Evangeliet.  Det  er  en 
arv  og  en  udfordring,  som  man  ikke  kan  tage  let  på. 

Så  snart  biskoprådet  følte,  at  vi  havde  fået  et  vidnes- 
byrd, der  var  stærkt  nok  til  at  bære  et  ansvar,  fik  vi  tildelt 
opgaver.  Min  kone  blev  først  bedt  om  at  være  bibliotekar 
i  Søndagsskolen  og  derefter  søndagsskolesekretær.  Jeg 
har  haft  en  stilling  i  drengenes  spejderkomité,  i  Søndags- 


skolens  bestyrelse,  og  jeg  har  været  sekretær  i  ældsternes 
kvorum. 

Siden  vi  blev  medlemmer  af  Kirken  er  der  sket  mange 
forandringer  i  vort  liv  —  nogle  af  dem,  måske  de  fleste  af 
dem,  er  mest  bemærkelsesværdige  for  os  selv.  En  af  de 
mest  betydningsfulde  forandringer  er,  at  vi  har  fundet  en 
fred  og  tilfredshed,  som  vi  ikke  kendte  før.  I  begyndelsen 
brugte  vi  modvilligt  vendingerne  broder  og  søster,  når  vi 
henvendte  os  til  medlemmer  af  menigheden.  Senere  fandt 
vi  ud  af,  hvad  vendingerne  broder  og  søster  virkelig  betød, 
da  vi  tog  til  templet  for  at  blive  beseglet  for  tid  og  evighed. 
De,  der  var  i  templet  den  pågældende  dag,  tilsidesatte  alle 
personlige  hensyn  for  at  hjælpe  to  fremmede. 

To  måneder  efter  at  vi  var  kommet  hjem  fra  templet, 
fik  jeg  et  alvorligt  hjertetilfælde.  Brødrene  og  søstrene  i 
vort  ward  tilbød  at  hjælpe  os  på  alle  tænkelige  måder  — 
ved  at  slå  græsplænen,  male  huset,  hjælpe  til  med  det 
huslige  arbejde  og  med  madlavningen.  Det  gav  os  en 
følelse  af  at  tilhøre  et  broderskab,  der  ikke  kendte  til 
nogen  begrænsning  for  sine  udtryksformer,  og  hvor 
broderskabet  kom  meget  håndgribeligt  til  udtryk. 

Der  var  også  et  andet  område,  hvor  vi  ændrede  vor 
tankegang:  Vi  kender  en  person,  som  har  en  høj  teknisk 
uddannelse,  og  som  har  evner,  der  er  stærkt  brug  for  og 
er  meget  efterspurgt.  Imidlertid  kan  han  godt  lide  spiritus 
og  har  taget  underordnede  stillinger  for  at  tilfredsstille  sin 
trang  til  at  drikke.  I  begyndelsen  væmmedes  vi  ved  ham, 
og  undgik  ham  hvorsomhelst,  vi  var  sammen  med  ham. 
Vor  nuværende  stilling  er:  her  er  en  mand,  der  trænger 


til  hjælp;  hvordan  kan  vi  give  den  til  ham?  For  os  er  det 
en  radikal  ændring  af  vor  tankegang. 

Vi  har  også  fundet  ud  af,  hvor  virkningsfuld  bønnen 
kan  være,  og  vi  ved,  at  den  har  størst  virkning,  når  man 
beder  for  en  anden.  Disse  er  kun  nogle  få  af  de  ting,  vi  har 
lært,  siden  vi  kom  ind  i  Kirken  —  ting,  som  ikke  kan  bevises 
af  bøger  eller  i  reagensglas,  men  vi  ved,  at  de  er  sande. 

Den  virkelige  prøve  på  vor  tro  kom  med  mit  hjertetil- 
fælde. Vi  vidste  begge,  hvad  der  virkelig  skete  under 
selve  anfaldet.  I  de  få  minutter,  det  varede,  før  ambulan- 
cen kom,  talte  vi  sammen  og  blev  enige  om,  at  vi  var 
meget  velsignede.  Vi  var  blevet  viet  for  tid  og  evighed, 
og  vi  vidste,  at  hvis  vi  skulle  skilles,  ville  det  kun  blive 
for  en  kort  tid. 

På  hospitalet  havde  vi  mange  muligheder  for  at  for- 
tælle andre  patienter  om,  hvordan  vi  var  i  stand  til  at  være 
muntre  og  tilfredse.  En  dag  var  der  en  katolsk  præst,  der 
besøgte  patienterne  regelmæssigt,  som  fortalte  mig,  at  han 
havde  været  i  Salt  Lake  City  og  havde  været  på  tempel- 
pladsen. Han  spurgte  mig  ud  om  vort  missionærprogram, 
hvem  de  mænd  var,  der  drog  ud  på  disse  missioner,  og 
hvordan  de  blev  udvalgt.  Han  blev  overrasket  ved  at  få  at 
vide,  at  de  fleste  missionærer  selv  havde  sparet  sammen 
til  deres  mission,  og  at  de  ikke  blev  understøttet  økono- 
misk af  Kirken. 

Det  er  svært  at  komme  ind  på  alt  det,  Kirken  har  be- 
tydet for  os.  Vi  misunder  de,  der  har  været  mormoner 
hele  livet,  og  alligevel  er  vi  glade  for,  at  vi  er  omvendte: 
vi  har  set  og  erfaret,  hvor  lidt  den  anden  side  har  at 
tilbyde.  O 


Hvor 

vil 

du  betale 

for 

dine  penge  ? 


meget 


Mennesket  samler  sig  værdier,  som  kan  købes  for  penge,  og  det 
gøres  på  forskellige  måder.  Værdierne  erhverves  til  forskellige  priser. 
Hvem  kan  sige,  hvor  meget  penge  koster,  når  mennesket  sætter  deres 
bedste  venskab  over  styr  for  at  opnå  økonomiske  goder?  Når  en  mand 
ombytter  sit  helbred  med  velstand,  hvilken  slags  handel  har  han  da  gjort? 
Hvis  en  mand  tilsidesætter  ethvert  princip  for  at  tjene  penge,  har  han 
betalt  for  meget  for  dem.  Penge,  som  tjenes  på  ulovlig  vis,  kan  ikke  gøre 
vedkommende  person  varig  gavn. 

Kronen  skulle  ikke  være  så  nær  ved  vore  øjne,  at  vi  ikke  kan  se,  at 
formålet  med  livet  er  lykke. 

Verdens  fremskridt  skyldes  mænd  —  både  store  og  små  —  der  har 
sat  sandheden  over  alt  andet.  Vi  bør  altid  være  på  vagt  for,  at  vor  jagen 
efter  penge  ikke  skal  frarøve  os  vore  evige  velsignelser. 

Endelig  betaler  den  mand,  som  jager  efter  penge  med  en  sådan 
voldsom  lidenskab,  at  han  mister  sin  forbindelse  med  Gud,  den  dyreste 
pris  af  alle  for  det,  som  vil  gå  til  grunde  sammen  med  ham.  O 

Fra  Missionens 


Præsidentskab 

DON  L.  CHRISTENSEN 


Som  et  samfund  af  Hellige  her  i  Danmark  føler 
jeg,  at  vi  står  i  stor  gæld  til  vor  Himmelske  Fader 
for  Hans  mange  velsignelser  i  det  forløbne  år. 

Som  Missionspræsidentskab  vil  vi  gerne  sige 
tak  for  de  velsignelser  og  det  privilegium  vi  har  haft 
ved  at  tjene  medlemmerne  i  Danmark.  Det  har 
været  en  stor  oplevelse  for  os  at  være  vidne  til 
vore  hengivne  medlemmers  udvikling. 

Vi  vil  gerne  udtrykke  vor  tak  til  hver  eneste  af 
jer  for  jeres  støtte  og  trofaste  arbejde.  Vi  har  på- 
skønnet det  meget,  og  det  er  absolut  ikke  gået  upå- 
agtet hen. 

Ved  hjælp  af  medlemmernes  og  missionærers 
forenede  bestræbelser  er  Jesu  Kristi  Kirke  af  Sid- 
ste Dages  Hellige  blevet  præsenteret  for  tusinder 
af  danske  borgere  i  1968  som  resultat  af  et  forenet 
Public  Relations  program. 

Vore  udmærkede  stande  på  de  bedste  udstil- 
linger over  hele  landet  har  vi  haft  stort  held  med. 
Udbredelsen  af  „Budskabet"  ved  hjælp  af  vore 
jule-belysninger  har  været  en  glæde  for  medlem- 
merne og  deres  venner  over  hele  Danmark. 

Ja,  1968  har  været  et  dejligt  og  velsignet  år  for 
de  trofaste  Hellige.  Et  år  som  vi  vil  huske  og  se 
tilbage  på  med  stolthed. 

Når  vi  ser  fremad  mod  det  nye  år,  må  vi  være 
meget  optimistiske  så  vel  som  begejstrede,  for 
dette  år  kan  og  bør  blive  det  allerbedste  år  i  den 
danske  missions  historie.  Hvis  vi  drager  fordel  af 
vore  tidligere  erfaringer  og  forøger  vor  nuværende 
kundskab,  skulle  vi  blive  bedre  i  enhver  henseende. 

Det  er  menneskenes  vane  at  tænke  tilbage  på 
fortiden  med  glæde  i  deres  hjerter  for  det  gode 
man   har  udført,   og  samtidig   beslutte   at  forbedre 


de  svagere  punkter.  Denne  vane  er  god  for  sjælen 
og  hjælper  os  til  at  stræbe  efter  nye  mål.  Jeg  føler 
at  der  er  evige  sandheder  forbundet  med  dette  nye 
års  beslutsomhed. 

Mormons  Bog  bevidner  tydeligt  om  værdien  af 
at  forandre  vore  dårlige  sider  og  forbedre  vore 
dyder.  Alma  forklarede  sin  unge  søn,  at  „  ..  .  du  kan 
ikke  skjule  dine  misgerninger  for  Gud,  og  medmin- 
dre du  omvender  dig,  vil  de  stå  som  et  vidnesbyrd 
mod  dig  på  den  yderste  dag."  (Alma  39:8).  Dette 
er  en  sandhed,  som  vi  alle  kender,  og  derfor  må 
vi  anerkende  vore  svagheder  og  stræbe  efter  dag- 
ligt at  fuldkommengøre  os. 

Almas  søn,  Corianton,  må  have  haft  det  indtryk, 
at  når  et  menneske  dør  og  opstår,  vil  alle  synder 
blive  tilgivet  og  kun  det  gode  vil  blive  gengivet. 
Jeg  er  bange  for,  at  det  også  er  mange  medlemmers 
tanke,  men  Guds  retfærdighed  kan  ikke  tillade,  at 
dette  er  rigtigt.  Vi  ved,  at  det  er  en  kendsgerning, 
at  „den  samme  ånd,  som  er  i  besiddelse  af  jeres 
legeme,  når  I  går  ud  af  dette  liv,  den  samme  ånd 
vil  have  magt  til  at  tage  jeres  legeme  i  besiddelse 
i  den  evige  verden."  (Alma  34:34) 

Efterhånden  som  du  og  jeg  begynder  at  blive 
fyldt  med  ånden  gennem  studium  og  bøn,  begynder 
vi  at  forstå  den  vidunderlige  gave,  „genoprettelse", 
og  hvad  Alma  sagde  til  sin  søn:  „O,  min  søn,  det  er 
ikke  tilfældet;  men  meningen  med  ordet  genopret- 
telse er  at  genbringe  ondt  for  ondt  eller  kødeligt 
for  kødeligt  eller  djævelsk  for  djævelsk,  godt  for 
det,  der  er  godt,  retfærdigt  for  det,  der  er  ret- 
færdigt, ret  for  det,  der  er  ret,  barmhjertighed  for 
det,  der  er  barmhjertigt."  (Alma  41:13) 

Ja,  det  er  en  berettiget  sandhed,  at  denne  vor 
jordiske  prøvetilstand  er  den  tid,  hvor  vi  skal  for- 
berede os  til  at  blive  værdige  til  at  bo  i  vor  Him- 
melske Faders  nærhed.  Vi  kan  ikke  modtage  denne 
velsignelse,  med  mindre  vi  har  frigjort  os  for  de 
verdslige  synder,  eller  mere  tydeligt  „verdslige  må- 
der." 

Der  er  kun  én  måde  til  at  blive  som  Gud,  og 
det  er  at  påtage  os  Hans  fuldkomne  principper. 
Dette  udføres  ved:  (1)  først  at  tro  på  dem,  (2)  der- 
efter at  udføre  dem  i  praksis  over  for  vore  med- 
mennesker. „Thi  det,  du  sender  ud,  skal  vende 
tilbage  til  dig  igen  og  blive  dig  gengivet . . ."  (Alma 
41:15) 

Jo  mere  vi  praktiserer  sande  principper,  jo  mere 
bliver  de  vort  livsmønster.  Til  dette  formål  blev  men- 
nesket sat  her  på  jorden. 

Jeg  er  min  Himmelske  Fader  meget  taknemme- 
lig, fordi  vi  har  fået  lov  til  at  modtage  Hans  sand- 
heder og  især  opleve  dette  år,  1969.  Jeg  er  meget 

(Forts,  på  side  31) 

Tak  fra  Præsident  David  O.  McKay 

Til    Præsident    Don   L.   Christensen,   samt 

medlemmer  og  missionærer  i  Den  danske 

Mission. 

Kære  søskende! 

Til  den  glæde  det  var  for  mig  at  til- 
bringe min  95-års  fødselsdag  i  mit  elskede 
hjem  i  Huntsville,  Utah,  i  dette  smukke 
efterårsvejr,  bidrog  også  det  lykønsknings- 
telegram jeg  modtog  fra  Dem. 

Søster  McKay  og  jeg  følte  os  særlig 
velsignet  ved  at  være  omgivet  af  vore 
børn  og  vore  børnebørn  ved  denne  lejlig- 
hed, og  at  b!ive  husket  af  så  mange  af  vore 
gode  venner  og  medarbejdere,  som  vi  har 
i  kærlig  erindring  og  agter  så  højt. 

Endnu  engang  tak  for  Deres  betænk- 
somhed ved  at  erindre  mig  på  min  fød- 
selsdag og  for  den  kærlighed  og  det  ven- 
skab De  giver  udtryk  for. 

Med  kærlig  hilsen 
David  O.  McKay, 
Præsident 


Bryllup 

Den  20.  juli  viedes  broder  Johannes 
Vestbø,  Centrum  Sjælland  Gren,  og 
søster  Ingegerd  Hagstrom,  Stockholm,  af 
missionspræsident  Johnson  i  Stockholm. 
Den  12.  august  viedes  parret  for  tid  og 
evighed  i  templet  i  Schweiz.  Stjernen 
ønsker  hjertelig  til  lykke! 


Hjælpeforeningens  åbningsfest 

Den  7.  september  holdt  Hjælpefore- 
ningerne i  Jylland  Distrikt  åbningsfest  i 
Århus. 

Mødet  begyndte  kl.  15  og  blev  ledet 
af  præsidentinden,  søster  Meta  Dybvang. 
Efter  indledende  sang  og  bøn  blev  der 
budt  velkommen,  specielt  til  missionspræ- 
sident og  søster  Don  L.  Christensen  og 
til  distriktspræsident  Verner  Buur  og  alle 
grenspræsidenter. 

Derefter  var  der  et  meget  fint  præsen- 
teret resumé  over  de  nye  lektier,  først 
„Åndelig  livsførelse"  ved  søster  Grete 
Haupt,  derefter  Kredslærerindernes  Bud- 
skab ved  søster  Marva  Christensen.  Vor 
nye  arbejdsleder  i  distriktet,  søster  Hilma 
Skov,  fremviste  nogle  smukke  og  interes- 
sante håndarbejder  og  lovede  at  ville  rej- 
se ud,  hvor  der  kunne  være  interesse  for 
håndarbejde,  samtidig  bar  hun  et  smukt 
vidnesbyrd  om  Kirkens  sandhed.  Derefter 
fik  vi  samfundskundskabs-lektien  ved  sø- 
ster Anna  Lise  Buur  samt  litteraturlektien 
ved  søster  Nunne  Dybvang  Rasmussen 
som   suppleant. 

Derefter  talte  først  præsident  Christen- 
sen og  så  præsident  Buur  nogle  hjertelige 
ord  til  os. 

Mødet  sluttede  med  en  tak  til  alle,  den 
afsluttende  sang,  „Fader  vor  i  Himlen", 
og  bøn  ved  søster  Dagmar  Pedersen,  Ål- 
borg. Tilstede  ca.  75. 

Kl.  18  blev  der  budt  velkommen  til  en 


festmiddag,  tilberedt  af  søster  Betty  Lau- 
sten, Ålborg,  og  bestående  af  sprængt 
svinekam  med  grønsager,  is  med  fløde- 
skum, frugter  og  chokoladesovs  plus  en 
sodavand  til  hver.  Søster  Sonja  Lind  Jen- 
sen havde  haft  det  store  arbejde  med  ar- 
rangementet med  borde  etc. 

Præsident  Buur  velsignede  maden,  og 
så  var  festen  rigtig  i  gang.  Men  hvad  er 
en  fest  uden  at  råbe  hurra?  Vi  råbte  hurra 
for  en  morsom  sang,  forfattet  af  søster 
Karna  Petersen,  hurra  for  et  smukt  bord, 
pyntet  af  søster  Sonja  Frederiksen,  Her- 
ning, med  lyngdekorationer,  små  buket- 
ter og  gule  blomster  samt  servietter  la- 
vet som  blomster,  og  hurra  for  taler  og  for 
Hjælpeforeningen. 

Præsident  Buur  takkede  for  det  fine 
samarbejde  vi  har  med  Hjælpeforeningen 
her  i  Jylland. 

Til  fordel  for  Hjælpeforeningen  blev 
der  solgt  lysmanchetter,  lavet  af  Ålborg 
Hjælpeforening,  og  håndstøbte  lys,  og  alt 
blev  hurtigt  udsolgt. 

Derefter  var  der  alle  tiders  dejlige  un- 
derholdning, oplæsning,  musik,  sang,  og 
til  sidst  sluttede  Ålborg  med  sprudlende 
humør.  Vi  kan  med  rette  sige,  at  hvis  vi 
gør  noget  for  andre,  glæder  vi  os  selv; 
jeg  tror  vi  alle  følte,  at  vi  havde  haft  en 
dejlig  aften. 

Rådgiver  i   distriktspræsidentskabet, 
Vagn  Darre,  sluttede  med  bøn. 

Tilstede  ca.  110. 

Meta  Dybvang 

Missionærankomster: 

Følgende    missionærer    er    an- 
kommet til  den  danske  mission: 


1 .  september: 

Darryl   Charles  Jenkins  fra  St. 

Adrian,   Michigan,  beskikket  til 
at  arbejde  i  Næstved. 


Steven  Henry  Everts  fra  Boun- 
tiful,  Utah,  beskikket  til  at  ar- 
bejdet i  Ålborg. 


Dan  Lee  Dahlgren  fra  Broo- 
kings,  South  Dakota,  beskikket 
til  at  arbejde  i  Kastrup. 


15.  september: 

David  Kemp  fra  Murray,  Utah, 
beskikket  til  at  arbejde  i  Her- 
lev. 


Gregory  Martin  fra  Fallbrook, 
California,  beskikket  til  at  ar- 
bejde i  Sønderborg. 


I  ■  fmls  ' 

Craig  Lewis  fra  Provo,  Utah, 
beskikket  til  at  arbejde  i  Hel- 
singør. 


■  * 


29.  september:  Lynn    Palmer    fra    Idaho    Falls, 

David    R.   Bird   fra   Springville,  Idaho,  beskikket  til   at  arbejde 

Utah,    beskikket  til    at   arbejde  i    Randers. 
i  Fredericia. 


Alice  Dodd  fra  Payson,  Utah, 
beskikket  til  at  arbejde  i  Kol- 
ding. 


Wayne  Green  fra  Hooper,  Utah, 
beskikket  til  at  arbejde  i  Kø- 
benhavn. 


Gary  Lassen  fra  Provo,  Utah, 
beskikket  til  at  arbejde  i  Ka- 
lundborg. 


Missionærafløsninger: 

Følgende  missionærer  er  blevet  hæ- 
derlig   afløst    fra    deres    arbejde    i    den 
danske   mission: 
16.  september: 

Jerold   Bryars  fra  Rupert,   Idaho,  efter 
sidst  at  have  arbejdet  i  Haderslev. 

Lee  Valentine  fra  Downey,  Idaho,  efter 
sidst  at  have  arbejdet  i  Ålborg. 

Loy    Pehrson    fra    Darlington,    Idaho, 
efter  sidst  at  have  arbejdet  i  Ålborg. 
13.  september: 

Curt    Christensen    fra    Boise,    Idaho, 
efter  sidst  at  have  arbejdet  på  Bornholm. 

Frederick  Pack  fra  John  Day,  Oregon, 
efter  sidst  at  have  arbejdet  i  Esbjerg. 


Michael  Pope  fra  Logan,  Utah,  efter 
sidst  at  have  arbejdet  i  Rødovre. 

Richard  Bell  fra  Salt  Lake  City,  Utah, 
efter  sidst  at  have  arbejdet  i  Skive. 

Sterling  Parker  fra  Sandy,  Utah,  efter 
sidst  at  have  arbejdet  i  Glostrup. 

Douglas  Thompsen  fra  Clearfield, 
Utah,  efter  sidst  at  have  arbejdet  i  Ålborg. 

Kerry  Allen  fra  Salt  Lake  City,  Utah, 
efter  sidst  at  have  arbejdet  i  Silkeborg. 
19.   september: 

James  Petersen  fra  Salt  Lake  City, 
Utah,  efter  sidst  at  have  arbejdet  i  Århus. 
16.   oktober: 

Carl  Vance  Christensen  fra  Minkcreek, 
Idaho,  efter  sidst  at  have  arbejdet  i  Kø- 
benhavn. 


Fødselsdage: 

Vi  siger  til  lykke  til  følgende  søskende: 

Astrid  Ryborg,  Gurrevej  191,  Hvid- 
ovre,   København,    60    år    den    1.    januar 

Jonina  Palsson,  Reykjavik,  Island, 
70  år  den  1 1 .  januar. 

Lars  Holger  Jacobsen,  København, 
85  år  den  15.  januar. 

Esther  Thyra  Sofie  Taaning  Carlsen, 
Odense,  70  år  den  22.  januar. 

Martin  Christiansen,  Esbjerg,  75  år 
den  31.  januar. 

Meta  Rosalie  Jørgensen,  Kretavej  9, 
Amager,  80  år  den  31.  januar. 

Efterårskonferencen  i  København  Distrikt 

Konferencen  afholdtes  i  dagene  14. 
og  15.  september  i  kirkebygningen  på 
Maglegårds  allé  i  Søborg,  og  indledtes 
med  instruktions-  og  lederskabsmøder  for 
Præstedømmet  og  Hjælpeforeningen  lør- 
dag eftermiddag. 

Ældste  Marion  G.  Romney  fra  De 
Tolvs  Råd  overværede  konferencen  og 
præsiderede  ved  alle  møderne. 

Lørdag  kl.  19.30  blev  der  holdt  en  kon- 
cert ved  Danmarks  Mormonkor  under  le- 
delse af  broder  Jørgen  Ljungstrøm.  Koret 
underholdt  bl.  a.  med  sangene  „I  Østen 
stiger  solen  op",  „Moders  navn  er  en 
himmelsk  lyd",  „Jeg  ved,  min  Fader  his- 
set er",  og  til  slut  den  pompøse  „Kristi 
indtog  i  Jerusalem."  I  en  kort  tale  roste 
ældste  Romney  koret  for  den  smukke 
præstation. 

Tilstede  ved  koncerten  ialt  407. 

Efter  koncerten  blev  der  afholdt  basar 
med  underholdning,  forfriskninger  og  auk- 
tion i  festsalen.  De  forskellige  grene  i  di- 
striktet havde  arrangeret  hver  sin  lille 
bod  med  smukke  håndarbejder  og  andre 
ting,  som  Hjælpeforeningerne  havde  for- 
arbejdet. Underholdningen  bestod  bl.a.  af 
et  par  sketches  ved  broder  Hafstrøm  og 
søster  Lillian  Krammer. 

Tilstede  ca.  450. 

Søndagen  indledtes  med  møder  kl.  8 
for  henholdsvis  Præstedømmets  medlem- 
mer og  for  alle  kvinder. 

Kl.  10  begyndte  formiddagens  offent- 
lige møde  under  ledelse  af  distriktspræ- 
sident  Finn  L.  Nielsen.  Efter  enkelte  be- 
kendtgørelser blev  der  foretaget  en  del 
afløsninger  og  indsættelser  af  søskende  til 
stillinger  i  distriktet.  Ungdomsmissionæ- 
rerne,  som  havde  virket  i  distriktet,  fik 
deres  afløsningsbreve,  og  en  af  dem, 
broder  Henning  Christensen,  bar  sit  vid- 
nesbyrd   om    ungdomsmissionærarbejdet. 

Efter  taler  af  forskellige  søskende  fra 
distriktet  talte  søster  Romney  og  fortalte 
en  gribende  historie  om  en  dansk  pige, 


som  for  mange  år  siden  blev  omvendt  til 
Kirken  og  sang  sangen  „O,  min  Fader"  for 
sin  moder.  På  grund  af  denne  sang  blev 
hele  hendes  familie  senere  døbt.  Søster 
Romneys  moder  var  en  af  denne  families 
børn. 

Til  slut  hørte  vi  fra  ældste  Romney, 
som  endnu  engang  roste  koret  for  dets 
smukke  sang,  og  derefter  omtalte  sit 
slægtskabsforhold  til  Danmark.  Han  sag- 
de endvidere,  at  vi  bør  være  mere  ånde- 
lige end  vi  er.  „Åndelighed",  sagde  han, 
„er  at  udvikle  det,  som  er  af  ånd."  Han 
omtalte  hvor  vigtigt  det  er  at  vi  beder 
meget,  både  i  løndom  og  lydeligt.  Vi  bør 
holde  familiebøn  morgen  og  aften.  Men 
vi  skal  altid  bede  i  oprigtighed. 

Tilstede  589. 

Konferencens  hovedmøde  kl.  14  var 
også  under  ledelse  af  distriktspræsident 
Finn  L.  Nielsen,  og  indledtes  med,  at  æld- 
ste Enoch  Andersen  blev  afløst  som  mis- 
sionspræsident  Christensens  rådgiver, 
idet  han  snart  skal  rejse  hjem  til  Amerika 
efter  sin  mission  her.  Som  missionspræsi- 
dentens  2.  rådgiver  blev  i  stedet  indsat 
tidligere  distriktspræsident  for  Jydske  Di- 
strikt, broder  Verner  Buur. 

Blandt  mødets  talere  hørte  vi  derefter 
fra  ældste  Enoch  Andersen  og  fra  broder 
Verner  Buur  samt  fra  søster  Marva  Chri- 
stensen. Missionspræsident  Don  L.  Chri- 
stensen talte  derefter  om,  hvor  vigtigt  det 
er  at  vi  alle  er  positive,  thi  så  vil  vi  få 
fremgang.  Han  opfordrede  os  alle  til  at 
undgå  al  negativ  tale  og  handling,  og  i 
stedet  tale  positivt  og  gøre  det  som  er 
positivt. 

Distriktspræsident  Finn  L.  Nielsen  tal- 
te om,  hvor  vigtigt  det  er  at  vi  dagligt 
ifører  os  Guds  rustning.  Vi  må  ikke  glem- 
me at  støtte  vore  ledere. 

Sidste  taler  var  endnu  engang  ældste 
Romney,  som  indtrængende  talte  om,  at  vi 
skal  gå  ud  til  alle  folk  og  bære  vort  vid- 
nesbyrd for  dem. 

Tilstede  559.  J.  V. 


Velsignelser: 

København  Gren:  1.  september: 

Ole  Hansen   og   Anita  Zola  Christen- 
sen Hansens  datter,  Susie  Zola  Hansen, 
velsignet   af   sin   fader. 
København   Nordre   Gren:    1.   september: 

Linda  Ricarda  Carneras  søn,  Alexan- 
der Carnera,  velsignet  af  broder  Benny 
Linden. 


Per  Meilsøe  og  Kirsten  Jensen  Meil- 
søes  datter,  Pia  Meilsøe,  velsignet  af  sin 
fader- 
Frederikshavn:  1.  september: 

Ingemann  Harding  Larsen  og  Elisabeth 
Mariane  Svarre  Larsens  to  døtre,  Mari- 
ane Harding  Larsen  og  Lone  Harding  Lar- 
sen, begge  velsignet  af  broder  Ejvin  John 
Christensen. 
Amager:  22.  september: 

Erik  Bagge  Jensen  og  Anna  Margrethe 
Hansen  Jensens  søn,  Søren  Bagge  Jen- 
sen, velsignet  af  broder  Flemming  Eliasen. 


Efterårskonferencen  i  Jydske  Distrikt 

Konferencen  afholdtes  den  21.  og  22. 
september  i  Århus  og  indledtes  lørdag 
eftermiddag  med  lederskabsmøder  for 
henholdsvis  Præstedømmet  og  Hjælpe- 
foreningen, samt  et  møde  for  deltidsmis- 
sionærerne. 

Lørdag  aften  var  der  koncert  ved 
Danmarks  Mormonkor  under  ledelse  af 
broder  Jørgen  Ljungstrøm,  og  derefter  en 
meget  inspirerende  M/M-præsentation 
ved  broder  Knud  Holmboe  fra  Esbjerg. 

Aftenen  sluttede  med  dans  og  serve- 
ring af  forfriskninger. 

Søndag  morgen  var  der  møde  for  alle 
kvinder  og  for  Præstedømmet  kl.  8.30, 
og  kl.  10  begyndte  formiddagens  møde. 
Efter  indledende  sang  og  bøn  blev  tiden 
overgivet  til  missionspræsident  Don  L. 
Christensen,  som  afløste  præsident  Enoch 
Andersen  som  2.  rådgiver  i  missions- 
præsidentskabet,  broder  Eivind  Nordby 
Larsen  som  forstander  for  Søndagssko- 
lens Hovedbestyrelse  og  broder  Flemming 
Hall  som  præsident  for  Danmarks  Mor- 
monkor. 

Medlemmerne  opretholdt  derefter 
præsident  Verner  Buur  som  den  nye 
2.  rådgiver  til  præsident  Christensen.  Bro- 
der Poul  Andersen,  Nordsjælland  Gren, 
blev  opretholdt  som  den  nye  forstander 
for  Søndagsskolens  Hovedbestyrelse  med 
sin  hustru,  Kirsten  Andersen,  som  sekre- 
tær. Broder  Henri  Olsen  fra  Amager  blev 
opretholdt  som   korets  præsident. 

Præsident  Christensen  fremsatte  der- 
efter for  medlemmerne  i  Jydske  Distrikt 
forslaget  om,  at  distriktet  bliver  delt. 
Dette  forslag  blev  enstemmigt  støttet  af 
medlemmerne. 

Det  blev  derefter  foreslået,  at  der 
organiseres  et  nyt  distrikt,  omfattende 
grenene  i  Frederikshavn,  Ålborg,  Skive, 
Randers,  Herning  og  Silkeborg,  og  at 
dette  distrikt  skal  kaldes  Nordjylland 
Distrikt. 

Det  nye  distriktspræsidentskab,  som 
blev  opretholdt,  var: 

Præsident:  Vagn  Darre 

1.  rådgiver:   Orla  Rode  Nielsen 

2.  rådgiver:  Henning  Frederiksen 
Det  blev  derefter  foreslået,  at  der  or- 
ganiseres et  nyt  distrikt,  omfattende 
grenene  i  Århus,  Horsens,  Esbjerg,  Frede- 
ricia og  Odense,  og  at  dette  distrikt  skal 
kaldes  Fyn-Jylland  Distrikt. 

Det  nye  distriktspræsidentskab,  som 
blev  opretholdt,  var: 

Præsident:  Knud  B.  Andersen 

1.  rådgiver:   Karl  Blohm 

2.  rådgiver:   Hans  Otto  Nielsen 

Ordinationer: 

Vejle:  26.  november  1967: 

Otto  Frode  Nielsen  ordineret  tit  præst 
af  broder  Knud  Bent  Andersen. 
Skive:    12.    maj: 

Knud  René  Riss  ordineret  til  diakon  af 
ældste   Charles   Seibold. 
København  Gren:  18.  august: 

Hugo  Niels  Hansen  ordineret  til   dia- 
kon  af  broder  Jens  Kristoffersen. 
8.  september: 

Thomas  Johannes  Thomsen  Dige  ordi- 
neret til  diakon  af  broder  Ole  Zola  Han- 
sen. 
Odense:   1 1 .  august: 

Torben  Lindholm  Jørgensen  ordineret 
til  præst  af  broder  Jørgen  Johannes  Lar- 
sen. 
25.  august: 

Palle   Knudsen   ordineret  til    lærer   af 
broder  Franz  Orla  Knudsen. 
Esbjerg:   1.  september: 

Kai  Erik  Nielsen  ordineret  til  diakon  af 
broder  Arne   Pedersen. 
Nordsjælland  Gren:  20.  august: 

Peter  Hartmann  Kiel  ordineret  til  lærer 
af  broder  Arne  Jakobsen. 
15.  september: 

Henning  Christensen  ordineret  til  æld- 
ste af  missionspræsident  Don  L.  Christen- 
sen. 
København   Nordre   Gren:    1.   september: 

Kim  Bostrup-Sørensen  ordineret  til 
præst  af  broder  Arthur  Bostrup-Sørensen. 
8.   september: 

Michael  Billeskov  Jansen  ordineret  til 
diakon  af  broder  Hans  Billeskov  Jansen. 
15.   september: 

Ole  Aarenstrup  ordineret  til  ældste  af 
missionspræsident    Don    L.    Christensen. 


Dødsfald: 
Centrum  Sjælland: 

Den    26.    august    døde    søster   Anna 
Christine  Jensen  Ryberg,  72   år  gammel. 
Æret  være  søster  Rybergs  minde! 
Aarhus: 

Den  29.  august  døde  broder  Poul  Ho- 
vesen, 44  år  gammel.  Æret  være  broder 
Hovesens  minde! 
København   Gren: 

Den  26.  august  døde  broder  Pouli  Em- 
manuel Eljen  Rasmussen,  knap  63  år  gam- 
mel, og  blev  begravet  fra  kirken  på  Prior- 
vej den  31.  august.  Æret  være  broder 
Rasmussens  minde! 
Helsingør: 

Den  14.  september  døde  søster  Jo- 
hanne Jacobine  Hauberg  Jensen,  63  år 
gammel,  og  blev  begravet  under  Kirkens 
ledelse  den  18.  september.  Æret  være 
søster  Jensens  minde! 


DÅB: 

København  Gren:  3.  august 

Bent  Allan  Nielsen,  døbt  af  broder 
Anders  P.  Jensen,  håndspålæggelse  ved 
ældste  Theo  Allan  Hymas. 

Vera  Margrethe  Gaaser,  døbt  af  broder 
Anders  P.  Jensen,  håndspålæggelse  ved 
ældste   Howard   K.  Lundeen. 

Thomas  Johannes  T.  Dige,  døbt  af 
ældste  Terry  Hymas  Reed,  håndspålæg- 
gelse ved   samme. 

7.  september: 

Lisa  Karlebo  Koch,  døbt  af  ældste  Lar- 
ry R.  Jacobs,  håndspålæggelse  ved  æld- 
ste Kim  Lundeen. 

Johan  Stenholm  Koch,  døbt  af  ældste 
Kim  Lundeen,  håndspålæggelse  ved  æld- 
ste Larry  R.  Jacobs. 
Amager:  10.  august: 

'Gerda  Koch  Hertel,  døbt  af  broder 
Flemming  V.  Eliasen,  håndspålæggelse 
ved  ældste  Dennis  R.  Fairbourn. 

Marianne    Goldfarb,    døbt    af    ældste 
Rodney  Grant  Garner,   håndspålæggelse 
ved  broder  Hans  Helge  Christensen. 
Fredericia:  4.  maj: 

Dorthe  Irene  Andersen,  døbt  af  bro- 
der Knud  Bent  Andersen,  håndspålæggel- 
se ved  samme. 

Lotte  Klausen,  døbt  af  broder  Niels 
Holger  Klausen,  håndspålæggelse  ved 
samme. 

31 .  august: 

Sigrid  Christensen  Jensen,  døbt  af 
ældste  Larry  Jacobs,  håndspålæggelse 
ved  broder  Knud  Bent  Andersen. 

Wilma    Lea    Herbert,    døbt   af   ældste 
Russell  Sorensen,  håndspålæggelse  ved 
ældste  Jerry  Keith  Christensen. 
København  Nordre  Gren:  28.  juli: 

Verner  Georg  Sennes,  døbt  af  broder 
Jørgen  Ringheim,  håndspålæggelse  ved 
broder  Hans  Billeskov  Jansen. 


Randers:    1 .  juli: 

Lone  Lisbeth  Pedersen,  døbt  af  ældste 
Paul  Terry  Gylling,  håndspålæggelse  ved 
ældste  Max  R.  Mendenhall. 

Lene  Merethe  Pedersen,  døbt  af  ældste 
Paul  Terry  Gylling,  håndspålæggelse  ved 
ældste  Max  R.  Mendenhall. 

Joan  Anette  Pedersen,  døbt  af  ældste 
Paul  Terry  Gylling,  håndspålæggelse  ved 
ældste  Max  R.  Mendenhall. 

Anna  Kirstine  Nielsen,  døbt  af  ældste 
Paul  Leishman,  håndspålæggelse  ved 
ældste  Paul  Terry  Gylling. 

Aarhus:  3.  august: 

Poul   Egon  Hovesen,   døbt  af  ældste 
William  K.Laursen,  håndspålæggelse  ved 
ældste  Claus  Zimmermann  Pedersen. 
Esbjerg:  3.  august: 

Kai  Erik  Nielsen,  døbt  af  broder  Carl 
Johan  Grabe,  håndspålæggelse  ved  bro- 
der Svend  Aage  Sønderby. 
København  Gren:  3.  august: 
Skive:  25.  maj: 

Ole  Trøjelsgård  Larsen,  døbt  af  ældste 
Doren    Sorensen,    håndspålæggelse   ved 
samme. 
Odense:    17.   august: 

Ib  Bjarne  Hansen,  døbt  af  ældste  Cal- 
vin Freeman,  håndspålæggelse  ved  æld- 
ste Daniel   Shepard. 

Jytte    Hansen,   døbt  af  ældste   Daniel 
Shepard,    håndspålæggelse    ved    ældste 
Calvin  Freeman. 
Nordsjælland  Gren:   18.  august: 

Inga  Jensen,  døbt  af  ældste  Jens  Han- 
sen, håndspålæggelse  ved  ældste  Ardean 
Anderson. 

Frederikshavn:  29.  august: 

Kirsten  Ulla  Henriksen,  døbt  af  ældste 
Philip  O.  Anderson,  håndspålæggelse  ved 
ældste  Robert  Jay  Harris. 


(Forts,  fra  side  27) 


optimistisk  angående  Hans  Kirke  her  i  Danmark. 
Jeg  er  vis  på,  at  vi  virkelig  er  klar  over  vore  vel- 
signelser, og  jeg  føler,  at  de  aktive  medlemmer 
ønsker  at  være  eksempler  på  disse  sandhedsprin- 
cipper  for  at  sikre  sig  lykke. 

Jeg  er  optimistisk  angående  vore  unge  og  beder 
for  deres  velfærd  og  fortsatte  lykke.  Vi  har  virkelig 
ansvar  for  dem.  Må  Gud  velsigne  dem,  så  vel  som 
dig  og  mig,  til  at  få  et  ønske  om  at  hjælpe  dem  til 
at  forblive  trofaste. 

Må  vi  alle  anerkende  sandhederne  om  „gen- 
oprettelsen" af  alle  ting,  og  må  vi  beslutte  os  til,  at 
1969  skal  være  vort  år  til  at  stråle  i  fuldkommen- 
hed. 

Vi  i  Missionspræsidentskabet  sender  jer  alle  vore 
bedste  ønsker  om  et  godt  og  fremgangsrigt  Nytår. 


„En  af  mine  elever  skrev  til  mig  og  fortalte  om  sin  forlovelse",  sagde 
William  Lyon  Phelps.  „Der  bliver  ikke  noget  fint  bryllup",  sagde  han,  „men 
det  bliver  et  vidunderligt  ægteskab."  (1)  Her  nævnes  en  enkel  kends- 
gerning, der  sommetider  overses  —  den  kendsgerning,  at  ægteskabet 
er  meget  mere  end  et  bryllup  —  afgjort  mere.  Og  en  af  de  vigtigste  kends- 
gerninger, man  må  se  i  øjnene,  er,  at  ægteskabet  udgøres  af  hverdagens 
pligter,  rutine  og  ansvar  —  dag  efter  dag  efter  dag  —  og  at  ægteskabet 
er  en  forbindelse  mellem  to  ufuldkomne  mennesker,  en  forbindelse,  der 
kræver  karakterstyrke,  loyalitet,  sund  fornuft  og  sund  dømmekraft  sam- 
men med,  at  man  i  høj  grad  må  opgive  megen  selviskhed,  og  en  aldrig 
svigtende  forpligtelse  til  at  gøre  det  til  en  lang  og  varig  succes.  „Den  kunst, 
at  leve  lykkeligt  sammen,  er  måske  en  af  de  største  kunster,  derfindes"  (2), 
sagde  Dr.  Phelps.  „Naturligvis  .  .  .  for  der  bliver  brug  for  alle  former  for 
tilpasningsevne."  (1)  „Skænderier  og  diskussioner  vil  med  sikkerhed 
opstå,  (men)  det,  som  er  stort,  er,  at  man  ikke  lader  dem  vare  .  .  ."  (2)  I 
ægteskabet  må  „to  adskilte  personer  arbejde  mod  det  samme  mål  .  .  ." 
sagde  Tempel  Bailey.  „Det  er  umuligt  for  et  ægtepar  at  opnå  lykken,  hvis 
de  har  øjnene  fæstnet  på  forskellige  stjerner; ...  de  må  sætte  sig  et  eneste 
mål  og  arbejde  hen  imod  (det)  .  .  .  Hold  op  med  at  stræbe  for  uopnåelige 
eventyr  om  en  uopnåelig  fremtid.  Tag  det  bedste  af  jeres  drømme,  og  tilpas 
det  til  tilværelsen,  som  den  kommer  dag  for  dag."  (3)  „Skilsmisse  er  en 
falliterklæring."  (2)  „Det  bedste  mål",  sagde  en  fremragende  autoritet, 
„er  selve  ægteskabets  succes."  (4)  Afprøv  alt,  og  husk  på,  at  ægteskabet 
er  en  forbindelse  mellem  to  ufuldkomne  personer  —  en  forbindelse,  der 
kræver  karakterstyrke,  loyalitet,  humoristisk  sans,  sund  dømmekraft  og 
sund  fornuft,  samtidig  med,  at  man  opgiver  megen  selviskhed,  samt  en 
aldrig  svigtende  forpligtelse  til  at  gøre  det  til  en  succes  —  en  lang  og 
varig  succes.  Ægteskabet  er  meget  mere  end  et  bryllup.  „Ægteskabet 
er  noget  fintog  helligt,  hvis  man  gør  det  til  det ..."  (1)  O 


(1)  Dr.  William  Lyon  Phelps  citerer  en  ukendt  skribent 

(2)  Dr.  William  Lyon  Phelps  „Marriage  is  What  You  Make  It",  Delincator  August 
1962 

(3)  Temple  Bailey,  „The  Bride  Who  Makes  Her  Dreams  Come  True",  Ladies  Home 

Journal,  June  1912 

(4)  Dr.  Paul  Popence,  „Make  your  Marriage  a  Partnership",  Ladies  Home  Journal 
June  1 942. 


